Građani ne znaju svoja prava, zabranjuje im se ulazak u institucije - Beograd - Dnevni list Danas\nPočetna » Beograd » Građani ne znaju svoja prava, zabranjuje im se ulazak u institucije\n0Piše: I. Nikoletić 19. aprila 2019. 12.33 Izmenjeno: 23. aprila 2019. 04.04\n… jer je zahtevao razgovor sa gradonačelnikom, učestali su komentari vladajuće SNS o „nasilnim, fašističkim upadima“ i pokušajima „rušenja institucija“. Najtragičnija je činjenica da veliki deo građana čak i ne zna da svako od njih ima zakonsko pravo, da samostalno uđe u tu instituciju i podnese zahtev da poslanici raspravljaju o nekom aktuelnom javnom problemu.\nNaime, svaki sugrađanin ima zakonom zagarantovano pravo da se, po poslovniku Skupštine grada Beograda, kao građanin obrati toj instituciji na predlog jednog (bilo kog) odbornika, predsednika Skupštine, gradonačelnika ili bilo kog od članova veća. Problem je, kako navodi Dejan Jovanović, samostalni odbornik u Opštini Rakovica, što građane koji pokušaju da u skladu sa procedurama posete gradonačelnika ili Skupštinu, vladajuća većina ignoriše.\nJovanović, koji je kao odbornik u nekoliko navrata sa grupom građana, pokušavao da ključne probleme grada na koje građani reaguju, po procedurama predoči odbornicima i funkcionerima gradske Skupštine, doživljavao je samo poraze.\n– Kao odbornik, sa nekolicinom ljudi sam poslednjih meseci prošao kroz sve zakonske i skupštinske procedure koje su na raspolaganju građanima koji žele da učestvuju u donošenju odluka. Zaključili smo da je sve farsa, te da vlast ne želi ni najmanje da pokuša, makar da sasluša drugu stranu i da otvori dijalog ili da pozove „drugu stranu“ na razgovor i vidi alternative njihovim“projektima“. Vlast samo traži način da prevari građane i sada se čak više i ne trudi da to sakrije, čak više ni ne kriju da su spremni da donesu odluku ili, primera radi, izdaju građevinske dozvole kada je to očigledno protivzakonito, navodi Jovanović i ističe da je učestvovao u nebrojeno javnih rasprava o velikim infrastrukturnim projektima, kojima su građani nezadovoljni, ali da su te rasprave pokazale da su organizovane formalno, da bi se ispoštovala procedura, dok na njima, niko nije bio spreman da sasluša primedbe i predloge.\nPrva takva rasprava odnosila se na „Park prijateljstva i Ušće“, za koji, navodi Jovanović, predstavnici nekoliko građanskih grupa koje su došle da iskažu mišljenje i zaštite interes svih građana i javnog dobra, a pismeno podneli četiri primedbe, nisu uspeli da dođu do reči. „Ostalo mi je samo da napomenem da njihov predlog nije legitimna potreba građana i upozorio ih na posledice, da će biti krivično odgovorni jer građane niko ništa nije pitao“, naveo je Jovanović.\nDa građanima zapravo nije dozvoljeno da iskoriste svoja zakonska prava, dokazale su sve akcije nezavisnih građana koji su pokušali da se ukluče u odlučivanje u „projektima“ koji su usledili. Jedan od problematičnih gradskih „projekata“ bila je i izgradnja stene za penjanje koja treba da nikne na Košutnjaku, a zbog čega su burno reagovali stanovnici Rakovice i Čukarice, jer se ta građevina, po najavama graske vlasti, gradi po sred najmirnijeg dela tog izletišta, idealnog za porodični odmor.\n„Odlučili smo da se na prvoj narednoj sednici Skupštine obratimo svim odbornicima u ime građana koji nisu bili pitani ni za šta i to tako što bi iskoristili naše zakonsko pravo po poslovniku Skupštine grada Beograda po kome je moguće da se bilo koji građanin obrati Skupštini na predlog bilo kog odbornika, predsednika Skupštine, gradonačelnika ili bilo kog od članova veća. Upravo zbog toga smo nas dvojica, ja ispred građana Rakovice i kolega ispred stanovnika Čukarice, posetili Skupštinu i podneli zahteve svim odborničkim grupama, gradonačelniku i predsedniku Skupštine. Na toj sednici je upravo trebalo da bude izabran novi gradski arhitekta Stojčić a koji je projektant na Košutnjaku gde se betonira 16,000 metara kvadratnih, da bi se podigla famozna veštačka stena vredna 1,2 miliona evra. Naša namera je bila da po poslovniku zatražimo da nam se omogući da odbornike upoznamo sa tim detaljima i da zatražimo da se donese nova, vanredna tačka dnevnog reda po kojoj bi se otpočela procedura obustavljanja projekta i svega što ide uz to. Zakonska obaveza je bila svih navedenih „organa“ da nam daju odgovor u narednih sat vremena, odnosno pre početka sednice“, priča Jovanović.\nOn dalje objašnjava da je, u holu skupštinske zgrade, umesto da im se obrati neko od nadležnih, došlo obezbeđenje da ih „zamoli da izađu napolje“. Kako kaže, pismeni odgovor nisu dobili, nezvanično im je rečeno da je obezbeđenje poslao Predsednik skupštine Nikola Nikodijević. Pri izlasku, Jovanović je slučajno i video Nikodijevića na stepeništu, počeo da mu objašnjava o čemu se radi, a on je, kako tvrdi Jovanović, odreagovao tek kada mu je pomoćnik došapnuo „šefe, ali ovo je ono oko Košutnjaka“. Uspeli su da dogovore da se čuju telefonom odmah sutradan, ali se predsednik Skupštine na telefon više nije javio. „Stavljeno nam je do znanja da nemamo šta da tražimo tu“, prokomentarisao je Jovanović.\nOn je naglasio da se identična situacija dogodila kada je ista grupa pokušala da Skupštini dostavi zahtev vezan za aktuelnu seču stabala na Kalemegdanu, radi izgradnje gondole.\n– Ovaj put smo imali dodatni argument, odnosno rešenje Opštine Stari grad kojim se ukida dozvola za seču stabala pa je tog trenutka projekat „gondola“ bio bez „urednih“ papira, pa je time zahtev građana za obustavu svih radova trebalo da bude prihvaćen“, naveo je Jovanović. Iako je pre zasedanja zahtev predat predsedniku Skupštine i gradonačelniku, nakon nekoliko odlaganja, navoda sekretarice da „gradonačelnik nije u gradu“, još čekanja u holu, predstavnici građana poslati su kućama, uz obećanje da će im se neko javiti. Naravno, na pozive narednih nedelju dana ili niko nije odgovarao, ili su gradski čelnici bili prezauzeti, objasnio je Jovanović i dodao da se stalna kršenja zakona i statuta Grada i skupštinskih poslovnika dešavaju i na zasedanjima Skupštine opštine Rakovica, čiji je on nezavisni odbornik.\n„Prošli smo kompletnu proceduru koja treba da se prođe, od samog početka i stigli do toga da je sve je prevara i farsa. Jednostavno vlast nema nameru ni o čemu da diskutuju, iako ih obavezuju zakon, statuti grada Beograda i Opštine Rakovica kao i poslovnici obe Skupštine. Oni čak nemaju nameru ni da odgovore na zahteve po tim članovima poslovnika“, rezigniran je Jovanović.\nPored toga, on podseća da je nezadovoljstvo građana veliko, vezano za „projekte“ vlasti koji jedan za drugim niču, te da se u ovom trenutku skupljaju potpisi za oko desetak peticija, koje su organizovale grupe građana.\nAktivno je prikupljanje potpisa prrotiv izgradnje stene na Košutnjaku, protiv izgradnje gondole i devastacije Kalemegdana, oko čega su se okupile čak i pojedine stranke, a Inicijativa NDMBGD organizovala i pošumljavanje, Grupe građana sa Starog grada koje se bore protiv uvođenja „pešačke zone“ i izolacije centra grada, kojima se pridružuje i inicijativa Pešaci nisu maratonci, građani novobeogradskih blokova koji su kroz grupu „Ne dan Kej“ inicirali peticiju protiv najavljenog sređivanja Savskog keja po ugledu na Sava pormenadu, građani Zemuna kroz grupu „Zaštitimo Gardoš“, nekoliko peticija koje je pokrenulo udruženje „Savski nasip“ uz podršku grupe arhitekata, protiv uništavanja nasipa motornim saobraćajem i izgradnjom nelegalnih vikendica na beogradskom vodoizvorištu. Slične aktivnosti po čitavoj republici, poput peticija za očuvanje Stare planine od mini hidroelektrana, akcije udruženja „Ne damo Grzu“, „Sačuvajmo Liman od betona“, „Hoću Mlavu“, samo su jasan pokazatelj da je bunt ljudi ogroman, te da na njega nosioci vlasti ne reaguju, a da se vlast, ne samo beogradska, u odlučivanju i promociji novih projekata, rukovodi isključivo ličnim interesom, umesto interesom zajednice.\n„Građani okupljeni oko brige o zajedničkom dobru, a koji su se do sada obraćali Skupštini grada sa zahtevima da se u dnevni red uvrste neka od aktuelnih pitanja, značajnih za građane, narednih dana će poslati dopis u kome zahtevaju pismeni odgovor na sve dosadašnje zahteve koje su slali, ali i obrazloženja zašto im do sada na njih nikada nije odgovoreno“, naveo je Jovanović.\nPrema članu 79. stav 8. važećeg Poslovnika Skupštine Beograda zainteresovana lica imaju pravo da prisustvuju sednici Skupštine kao i da na predlog predsednika Skupštine ili najmanje jednog odbornika, člana Gradskog veća ili gradonačelnika, odbornicima detaljnije predstave ili obrazlože problem, i/ili rešenja koja mogu doprineti boljem i efikasnijem radu Skupštine. Član 82. stav 3. kaže da „Skupština može, na predlog predsednika Skupštine odlučiti da o određenim pitanjima sasluša predstavnike pojedinih preduzeća, javnih službi, organa i organizacija, kao i pojedine građane, koji mogu da govore najviše do pet minuta“, objasnio je proceduru Jovanović.\ngondola, gradske vlasti, građani, prava\nKragujevac: Naprednjaci mogu sami, a da li im trebaju i socijalisti, odlučiće vođa


Dr Vesna Milojević upozorava: Bićemo korak ispred virusa, ali je potreban oprez zbog mutacija\nKlinička slika jeste blaža, manji broj pacijenata jeste hospitalizovan, manji je broj dana hospitalizacije, ali virus uvek nađe domaćina\nEpidemiolog Kliničkog centra Srbije Vesna Mioljević rekla je danas da je epidemiološka situacija nestabilna i da se virus intenzivnije i većom brzinom prilagođava i mutira. Smatra da ćemo u ovoj godini verovatno biti na korak ispred virusa.\nProšle godine posle Sretenja, praznika i odmora, imali smo jedan od najtežih talasa tokom epidemije virusa korona. Mnogi su praznične dane i školski raspust iskoristili da otputuju, i celu ovu nedelju ne rade.\nEpidemiolog Kliničkog centra Srbije Vesna Mioljević rekla je da, ako uporedimo brojke od pre nepunih mesec dana, broj pozitivnih je sada manji.\n- Imali smo 26. januara skoro 20.000 pozitivnih, juče oko 7.000 pozitivnih. Povećan je broj pacijenata koji su na respiratoru, i onih koji su izgubili bitku sa kovidom tako da je relano očekivanje da ćemo nakon praznika imati povećanje broja obolelih - rekla je dr Mioljević u gostovanju na RTS.\nNajnoviji korona presek: Zaraženo 35 odsto testiranih, preminulo 58 pacijenata!\nSprema se kolaps - evo koje su kritične tačke: Gužve već popodne, a neće biti bolje ni za vikend!\nPrevaranti vrebaju na društvenim mrežama: Ako vam "prijatelj" pošalje ovaj link, ne otvarajte ga! (FOTO)\nPetar se odvažio da na Južnom polu leti paraglajderom: Karta za brod košta 20.000 dolara, ja je nisam imao (FOTO)\nIstiče da u prilog tome ide i činjenica da kruže delta soj, omikron i stelt, tako da imamo situaciju u kojoj moramo da budemo više nego oprezni jer je epidmiološka situacija nestabilna.\n- Za lekare i sve one koji su iz oblasti medicine, a bave se virusologijom, mutacije nisu iznenađenje, ali učestale mutacije samo u protekla dva meseca, govrili smo o delti, delti plus, o omikronu i steltu, govore da se virus intenzivnije i većom brzinom prilagođava i mutira, a sve sa ciljem da oboli što više ljudi - objasnila je doktorka.\nKlinička slika jeste blaža, manji broj pacijenata jeste hospitalizovan, manji je broj dana hospitalizacije, ali virus uvek nađe domaćina, posebno pacijente koji imaju primarnu ili sekundarnu imunodeficijenciju. Doktorka Mioljević napomenila je da "svaki virus korona može dati tešku kliničku sliku bez obzira na to kako se zove".\nDodaje da ovo predugo traje, dve godine jeste dug period, dete se rodi, prohoda i progovori za dve godine, a virus je u nekom svom početku sa velikim brojem mutacija.\n- Na početku virus je bio na korak ispred nas, a zahvaljujući vakcinama koje poznajemo i antivirusnim lekovima smatra da ćemo u ovoj godini biti verovatno negde na korak ispred virusa - ističe doktorka.\nMioljevićeva je tenutno umereni optimista kada je reč o kovidu. Kada je reč o gripu, iskustva kažu da je najveći broj obolelih bilo u februaru i martu.\n- Ove godine bilo je nešto više registrovanih slučajeva gripa nego prošle godine - kaže ona.\nDr Vesna Milojević korona virus omikron Delta Mutacije\nNovak uspeo nešto što niko nikada nije, a onda je jednom rečenicom zapalio Centralni teren: Idemo do stotke!


Vesti online / Srpski informativni portal / Orić: Karadžiću je doživotna još pet godina, nije kornjača\n- U njegovom slučaju doživotna je maksimalno još pet godina, pa nije kornjača, neće on duže živjeti - rekao je Orić.\nPrema njegovim rečima, nije zadovoljan presudom jer je tužilaštvo slučajno ili namerno “propustilo priliku da dokaže da je Srbiju učestvovala u planiranju i provođenju genocida u BiH”, prenosi Radio Sarajevo.\n- Pravda nije zadovoljena, jedini način da se zadovolji pravda jeste da je se dokazalo učešće Srbije. To bi bila pravda, sramotno je da Srbija ostaje po strani u ovom svemu. Svedoci smo da Srbija svakodnevno nastavlja s napadima na našu državu, a ne bi me iznenadilo da sad na nekoj preskonferenciji onaj njihov glumac, predsednik Srbije Aleksandar Vučić mene usporedi s Karadžićem. Reći će on "vidite sad je Karadžić osuđen, a Naser hoda slobodan" - naglasio je Orić.\nPodsećamo, Naser Orić je pred Sudom BiH oslobođen za ratni zločin nad srpskim civilima u Srebrenici, ali se javnost u Republici Srpskoj s tim ne može pomiriti, znajući brojna svedočenja o delima Orića i njegovih vojnika u Srebrenici i okolini.


Susret Dačića i Medvedeva — ekonomija glavna tema - 22.05.2017, Sputnik Srbija\nPrvi potpredsednik Vlade Srbije i ministar spoljnih poslova Ivica Dačić učestvovao je danas na jubilarnom Samitu organizacije crnomorsku ekonomsku saradnju u... 22.05.2017, Sputnik Srbija\npolitika, vesti, ivica dačić, organizacija za crnomorsku ekonomsku saradnju\n13:04 22.05.2017 (Osveženo: 13:19 22.05.2017)\n© SputnikRuski premijer Dmitrij Medvedev i ministar Dačić spoljnih psolova Iviica Dačić\nJubilarnom samitu predsedavao je predsednik Turske Redžep Tajip Erdogan, a prisustvovao je i ruski premijer Dmitrij Medvedev koji je sa Dačićem imao kraći susret.\nNa Samitu je usvojena zajednička deklaracija zemalja-članica Organizacije za crnomorsku ekonomsku saradnju.\nU svom obraćanju, Dačić je poručio da se Srbija zalaže za razvoj trgovine među zemljama-članicama i podržava sve projekte koji bi za cilj imali stvaranje povoljne investicione klime u regionu koja bi privukla inostrane investicije.\n„Visoko cenimo i vrednujemo razvoj saradnje u oblastima transporta, turizma i energetike“, naveo je ministar.\nSrbija, rekao je Dačić, smatra da su ova tri sektora ključna za unapređenje ekonomije i predstavljaju najjači argument zemalja-članica, kako u međusobnim odnosima, tako i prema trećim zemljama.\n„Zalažemo se za uključivanje privatnog sektora u rad i projekte BSEC, s obzirom na to da su upravo privatne kompanije nosilac razvoja o kojem govorim“, kazao je.\nDačić je rekao da smatra da će u predstojećem periodu, za opstanak i razvoj BSEC, biti neophodna reforma same Organizacije.\nIako je, kako je rekao, jedan od ciljeva BSEC promocija mira i stabilnosti u regionu, smatram da bi trebalo izbegavati otvaranje političkih pitanja i fokusirati se isključivo na ekonomsku i druge oblike saradnje oko kojih postoji konsenzus svih nas. „Uveren sam da će dobra ekonomska klima i standard naših građana delovati kao stimulans za rešavanje i nekih političkih pitanja otvorenih među pojedinim članicama“, kazao je Dačić.\nPrimetio je i da u današnjem svetu ekonomskih kriza, vojnih sukoba, nezapamćenih migracija, razjedinjavanja država i terorizma, organizacije poput BSEC mogu da učine razliku.\n„Ovo je cilj kojem je Srbija duboko posvećena. Jasno je da zemlje ovog regiona, kao uostalom i sve zemlje sveta, imaju svojih političkih razlika i otvorenih pitanja koja ne mogu da se reše preko noći. Imajući to na umu, smatramo da je razvijanje ekonomske saradnje najbolji način da zemlje dođu do zajedničkog imenitelja i stvore ambijent koji bi olakšao postizanje opšte prihvatljivog rešenja“, kazao je.\n„Ovim su zemlje-članice pokazale spremnost i rešenost za međusobnu saradnju, što je jedan korak bliže ciljevima koje BSEC promoviše“, konstatovao je Dačić.


Mimo države BiH: Kinezi sa Srbijom i RS grade hidrocentrale na Drini – Biznis.ba\nNaslovnaAnalizeMimo države BiH: Kinezi sa Srbijom i RS grade hidrocentrale na Drini\nMimo države BiH: Kinezi sa Srbijom i RS grade hidrocentrale na Drini\nobjavljeno 19. jul 2019. u 19:24\nDan nakon što je u NSRS na štetu BiH, a u korist Hrvatske i kineskih kompanija, odlučeno da je gradnja Pelješkog mosta vitalni interes Srba, Kinezi velikodušno uzvraćaju Republici Srpskoj.\nPredstavnici kompanije China National Aero-technology International Engineering Corporation (AVIC) zainteresovani su za izgradnju tri hidroelektrane na rijeci Bistrici i Janjini, u istočnom dijelu RS.\nPotvrdio je ovo danas ministar energetike i rudarstva Republike Srpske (RS) Petar Đokić.\n– Predstavnici AVIC-a su ranije izrazili interesovanje da bi zajedno s nama željeli raditi na realizaciji projekta Buk Bijela, Foča i Paunci, za koje je RS usmjerna da ih realizuje s Vladom Srbije i oni će pratiti tu dinamiku, uz mogućnost da se pojave kao partneri i daju svoju ponudu kada oni i druge kompanije budu pozvani da to urade – rekao je Đokić novinarima u Banjoj Luci.\n– Zainteresovani su da analiziraju sve podatke kako bi možda postali naš partner i da zajedno realizujemo tu investiciju. Svjesni smo da postoje i drugi koji bi željeli graditi aerodrom u Trebinju, ali je ova kineska kompanija veoma specijalizovana za izgradnju aerodroma, jer proizvode i civilne i vojne avione – ustvrdio je Đokić.\n– Nadamo se početku jedne veoma uspješne saradnje i da će mnogo više kineskih preduzetnika dolaziti u BiH – kazao je Shuhe.\nPodsjetimo, Milorad Dodik jučer je prilikom obraćanja NSRS potvrdio da je glavni razlog njegovog zalaganja za gradnju Pelješkog mosta na štetu BiH uticaj Kine.\nPrema njegovim riječima, ukoliko bi na snagu stupio Zaključak koji osporava, bio bi stopiran projekat koji je gradi kineska kompanija.\n“Samim tim usložnili bismo odnose sa EU, ali i sa kineskim partnerima, koji su prisutni u RS i sa kojima razgovaramo o značajnim projektima u RS”, napomenuo je Dodik.


Firma Roaming networks raspisala konkurs za poziciju roba u magacinu – Amitz Dulniker\nFirma Roaming networks raspisala konkurs za poziciju roba u magacinu\nSigurno ste već svi upoznati sa oglasom na Infostudu koji ovih dana kruži po internetu, u kojem je firma Roaming Networks raspisala konkurs za poziciju volontera u svom magacinu u Leštanima.\nPre nego prozborimo koju reč o kvalifikacijama koje su potrebne volonterima u srpskim magacinima, moramo da razjasnimo jednu sitnicu – Zakon o volontiranju.\nZnam, znam sve, “ne moramo se držati zakona kao pijan plota”, ali moram vam reći da u tom prašnjavom dokumentu srpske zakonske regulative u članu 8. vrlo jasno, piše: “Zabranjeno je organizovanje volontiranja u cilju sticanja dobiti ili volontiranje kojim se zamenjuje rad koji obavljaju lica u skladu sa propisima o radu.”\nDakle, ako je firma Roaming Networks neprofitna organizacija, koja za cilj ima podizanje svesti cigančića, neki humanitarni rad, ili rad od društvene koristi onda je volontiranje u njihovom magacinu potpuno u skladu sa zakonom i filantropijom koja je osnova za volontiranje. Međutim, ako kompanija Roaming networks nije humanitarna organizacija, ili odred izviđača, ili spasilačka misija, nego privredni subejkt koji valja mobilne telefone, i ostalu telekomunikacionu galanteriju, bez neke ideje o opštem dobru, već zarad potrebe zgrtanja novca vlasnika, onda je potrebno da im tržišna inspekcija za sporni oglas naplati propisanu kaznu 100.000 – 500.000 dinara.\nDa pojasnimo, volontiranje je organizovano dobrovoljno pružanje usluge ili obavljanje aktivnosti od opšteg interesa. Vreme provedeno na stručnom osposobljavanju i usavršavanju ili na praktičnom radu bez zasnivanja radnog odnosa nije volontiranje. Ukoliko ste čistili sneg ispred zgrade i lokala niste volontirali nego ste se pridržavali zakona kako ne biste dobili kaznu. Volontiranje je isključivo dobrovoljna aktivnost koja pomaže drugim osobama i društvu u celini, doprinoseći zajedničkim vrednostima, bez ličnih interesa, već doprinosi opštem poboljšanju uslova i načina života.\nMeđutim, po tumačenju nikad zadovoljnih srpskih preduzetnika, razlika između volontiranja u Srbiji i robovlasništva u Africi je u tome što afričkom robu, robovlasnik obezbedi slamnati šešir da ga ne zvizne sunčanica, šupu da ne kisne i koru hleba da ne crkne od gladi, a srpskom volonteru, srpski preduzetnik, ne mora ni toliko.\nOpet, da se razumemo, mi živimo u paralelnom univerzumu već dve decenije pa ovde ljudi “volontiraju” bez plate mesecima, godinama, pa čak i decenijama. Mal-mal pa čujemo na vestima kako neka radnička družina štrajkuje sa zahtevom da im se isplate svi doprinosi i zarade od Novembra 1993. do Januara 2012. godine, dok čekaju restruktuiranje firme, privatizaciju ili državni ulet u kešu, pošto od ozbiljnih ljudi sa novcem u njihove prošlovekovne zahrđale mašine i veštine niko ne želi da investira. Ovde je rad bez plate stvar folklora, kao i burazerska ekonomija, zapravo “volontiranje” i “znašmeznamte” privreda su tajna srpskog uspeha.\nElem, da biste mogli postati rob u magacinu Roaming networksa potrebno je da znate da vozite automobil, da radite tri smene, i prekovremeno ako treba, da radite pod pritiskom, budete odgovorni i spremni na timski rad. Završen ETF nije obavezan uslov, kao ni višegodišnja praksa u dirinčenju bez primljene plate.\nBilo bi poželjno da se volonter i "učipi", pa da se gazdi i njegovim drugarima iz Demokratske stranke za rođendan plate neke kurve da se ljudi malo opuste.\nNajboljem robu u Roamingovom magacinu će nakon 2 meseca biti ponuđeno zaposlenje.\nUslovi za sada nepoznati.\nnapisala Stela Tapavički\nKako je magazin The Man probušio dno srpske medijske kaljuge\n10 saveta kako da se osećate bolje u svom životu (hejterski odgovori)


FoNet portal :: Pretraga / tagId=39175\nTag: telo, Pogodaka: 16\nPrevencija dečjih brakova\nProcenat dečijih brakova u romskim podstandardnim naseljima je 56 odsto, što nam pokazuje da su potrebne sistematične i inkluzivne mere, koje će doprineti osnaživanju žena i devojčica i otklanjanju tih štetnih praksi, izjavila je danas predsednica Koordinacionog tela za rodnu ravnopravnost Zorana Mihajlović, povodom Međunarodnog dana Roma.\nPredsednica Koordinacionog tela za rodnu ravnopravnost Zorana Mihajlović izjavila je danas da je neophodna solidarnost sa izbeglicama iz Ukrajine, s obzirom na činjenicu da 90 odsto najranjivijijih i najugroženijih među izbeglima čine žene i deca.\nDuboke podele u medijima\nNe smemo da imamo iluziju da ćemo bilo čime što uradimo popraviti stanje, jer su podele - političke, društvene, pa i medijske i javno mnenjske, toliko duboke da se ne mogu sanirati u ovih mesec dana kampanje, ocenio je danas Rade Veljanovski ispred Privremenog nadzornog tela za praćenje medija tokom izbornog procesa.\nZastupljenost stranaka na TV\nČlan Privremenog nadzornog tela za praćenje medija tokom izborne kampanje Srđan Miljković izjavio je danas da je uočeno da je u programima svih televizija, od 16. do 31. januara ove godine, povećana zastupljenost vanparlamantarnih stranaka i političkih pokreta, sem na Hepi televiziji.\nVučić da izađe na TV duel\nPrivremeno nadzorno telo za praćenje medija uradilo je sve što je bilo u njegovoj moći, izjavio je FoNetu predsedavajući tog tela Rade Veljanovski, ali je ukazao da efektima svega toga ni on, ni njegove kolege nisu zadovoljni, uz napomenu da bi sve što je potrebno uraditi trebalo da urade sami mediji.\nOpozicija na RTS 10 odsto\nRadio-televizija Srbije (RTS) je u prvih 15 dana januara imala samo četiri opozicione stranke u svom programu sa oko 10 odsto učešća u programu koji je analiziran, a svi organi vlasti bili su prisutni u 75,89 odsto programa, saopšteno je danas na konferenciji za novinare Privremenog nadzornog tela za praćenje medija tokom izborne kampanje.\nPraćenje medija i pre izbora\nKopredsedavajući Privremenog nadzornog tela za praćenje medija tokom izborne kampanje Rade Veljanovski izjavio je da je danas to telo usvojilo metodologiju praćenja rada medija u predizbornoj kampanji i donelo odluku da se rad medija prati i pre raspisivanja izbora.\nPromeniti ponašanje u medijima\nKopredsedavajući Privremenog nadzornog tela za praćenje medija tokom izborne kampanje Rade Veljanovski izjavio je danas da je to telo odlučilo da uputi dva dokumenta medijskoj i političkoj javnosti u cilju promena ponašanja u medijskoj sferi i pre i tokom predizborne kampanje.\nZavetnicima mesto šestog člana?\nPredsednik Skupštine Srbije Ivica Dačić, od čije odluke zavisi ko će biti imenovan kao šesti član privremenog nadzornog tela za praćenje medija tokom kampanje, prema saznanjima Danasa, ima nameru da imenuje predstavnika iz Srpske stranke Zavetnici.


Tradicija vrednovanja rezultata - JUGPRESS\nGradska opština Medijana i Zlatara Stanimirović, četvrtu godinu zaredom, nagradili su učenike generacija srednjih škola, koje se nalaze na teritoriji ove opštine, i time na neki način uveli tradiciju vrednovanja pravih rezultata rada.\nNajbolji učenici, koji su postigli izuzetne rezultate u školskoj 2020/2021. godini, od Zlatare Stanimirović, dobili su na dar „blistere“, brilijante, kao nagradu za dosadašnji uspeh i sa željom da i dalje uče, vredno rade i postižu zapažene rezultate. Na osnovu postignutih rezultata, škole su odredile učenike, koji su poneli zvanje đaka generacije i koji su ovom prilikom nagrađeni.\nNa ovaj način, najveća niška opština, Gradska opština Medijana i Zlatara Stanimirović, kao društveno odgovorna firma, pokazuju zajedničku brigu o novim generacijama i društvenu odgovornost preduzetnika, koji posluju na teritoriji GO Medijana.


Srbija: Dačić putuje u Italiju i Grčku da razgovara o otvaranju granica\nPrvi potpredsednik Vlade i ministar spoljnih poslova Republike Srbije Ivica Dačić jutros se pojavio na Happy TV gde je izjavio da će tokom dana otputovati u Italiju, a sutra će se uputiti u Grčku.\nPrema rečima srpskog ministra spoljnih poslova, on i njegovi kolege razgovaraće o situaciji oko pandemije koronavirusa, kao i o otvaranju granica.\nŠef srpske diplomatije podsetio je da će Sergej Lavrov, ministar spoljnih poslova Ruske Federacije, posetiti Srbiju 18. juna.\nKako je rekao Ivica Dačić, “doba internetske diplomatije” polako se bliži kraju i postoje naznake da će se pitanje otvaranja granica, koje su i dalje ostale zatvorene zbog koronavirusa, u EU i na Balkanu i šire, otvorit i to će biti rešeno do kraja ovog meseca.\n„Trenutno u Europskoj uniji nema naznaka o tome kako će to izgledati. EU će verovatno dati preporuku da građani zemalja Unije mogu da posećuju jedni druge i da može da sledi preporuka za zemlje Šengena. Međutim, pitanje je koje će se od njih odnositi na Srbiju “, dodao je Dačić.\nSrpski ministar je takođe rekao da bi Srbija trebalo da sprovede „anketu“, odnosno da razgovara sa svim ministrima spoljnih poslova, kako unutar EU tako i u regionu i šire, kako bi videli kakav je njihov plan za perspektive putovanja građana Srbija.\nNa pitanje da li postoje informacije o tome da li će građani Srbije moći da bez ograničenja putuju u Crnu Goru od ponedeljka, on je rekao da takve informacije nema i da trenutno granicu sa državom može preći samo uz određene dozvole, kao što je to slučaj sa Hrvatskom.\n„Razgovarao sam sa svima i svi čekaju 15. jun da vide kako će EU regulisati svoje spoljne granice. Očekuje se da će preporuka olakšati mere za zemlje kandidate, ali ako je to slučaj, ne znači da će biti validna”, zaključio je Ivica Dačić. / ibna


Porezna uprava FBiH: Izmirite svoje obaveze do kraja godine – TuzlaInfo.ba\nPorezna uprava FBiH: Izmirite svoje obaveze do kraja godine\nby admin2 16/12/2019\nPorezna uprava Federacije BiH podsjeća porezne obveznike da je ostalo još 13 dana tokom kojih mogu iskoristiti mogućnost da sumiraju i izmire svoje porezne obaveze.\nPorezna uprava Federacije BiH vas poziva da do 31.12.2019. godine:\npodnesete porezne prijave i platite porezne obaveze, u skladu sa zakonom.\nPodnošenjem poreznih prijava i plaćanjem poreznih obaveza, u skladu sa zakonom, porezni obveznici neće biti izloženi riziku izricanja kazni, i to:\n– za neplaćanje poreza na dobit do 100.000,00 KM,\n– za nepodnošenje poreznih prijava do 100.000,00 KM,\n– za neplaćanje doprinosa do 5.000,00 KM, kao ni riziku\n– plaćanja kamate po stopi od 0,04% dnevno, odnosno na godišnjem nivou 14,6%.\nPodsjećamo vas da ste dužni da dobrovoljno prijavljujete i plaćate svoje obaveze. Dobrovoljnim podnošenjem poreznih prijava, u obliku, na mjestu i u rokovima propisanim poreznim zakonima, te plaćanjem poreznih obaveza u skladu sa važećim propisima vi izvršavate svoju zakonsku dužnost.\nPorezna uprava želi djelovati preventivno, a ne represivno. Sankcionisanje i kažnjavanje poreznih obveznika nije cilj Porezne uprave Federacije BiH. Cilj Porezne uprave Federacije BiH je da svaki porezni obveznik ispunjava zakonom propisane obaveze, da ih dobrovoljno prijavi i plati, da prijavi svakog radnika i da za svaku uslugu izda račun.\nNajbolji i najsigurniji način poslovanja je da svoje obaveze izvršavate blagovremeno, odnosno da poslujete u skladu sa poreznim i drugim važećim propisima.\nPlaćanjem poreznih obaveza dobivate i zadovoljnog radnika koji može da ostvari svoja prava iz penzijskog i invalidskog osiguranja, zdravstvenog osiguranja i osiguranja za slučaj nezaposlenosti, a zadovoljni radnik daje najbolje rezultate.\nPorezna uprava Federacije BiH želi biti partner poreznim obveznicima i zahvaljuje se svim poreznim obveznicima koji su uredno izvršavali svoje porezne obaveze, te poziva i ostale porezne obveznike da to blagovremeno čine.


Prvi potpredsednik Vlade i ministar spoljnih poslova Republike Srbije Ivica Dačić sastao se sa direktorom Federalne agencije Ruske Federacije za pitanja Zajednice nezavisnih država, sunarodnika u inostranstvu i međunarodnu humanitarnu saradnju Ljubov Glebovom.\nDirektor Rosatrudničestva Ljubov Glebova je prenela zadovoljstvo zbog svoje posete Srbiji, pozitivno ocenivši aktuelni momenat saradnje dve zemlje u kulturnoj sferi.\nInformisala je o sutrašnjoj svečanosti povodom predstavljanja javnosti makete kupole Hrama Svetog Save u Beogradu, koja će biti izložena u Ruskom domu. Iskoristila je priliku da lično uputi poziv ministru Dačiću da prisustvuje ovoj ceremoniji.\nMinistar Dačić je naglasio važnost izgradnje Hrama Svetog Save za našu zemlju i srpski narod, podvukavši značaj uloge koju ruska strana ima u projektu unutrašnjeg ukrašavanja Hrama. Takođe, preneo je zahvalnost na posvećenosti koju ruska strana pridaje završetku izgradnje jednog od simbola Beograda i Srbije, kako u finansijskom tako i u stručnom pogledu, izrazivši uverenje da će zajednički rad na ovakvim projektima uveliko doprineti razvoju ukupne kulturne saradnje dve zemlje.


Erdogan: Bajden da povuče reč "genocid" - Izazov\nErdogan: Bajden da povuče reč „genocid“\nRadio-televizija Srbije\t 27. aprila 2021. 07:42\nBajdenova deklaracija od subote je razbesnela Tursku, koja je rekla da je saopštenje otvorilo "duboke rane" u odnosima koji su već zategnuti brojnim pitanjima, prenosi Rojters.\nU prvim komentarima Bajdenove izajve, Erdogan je rekao da će "pogrešan korak" biti prepreka odnosima, a onda je savetovao SAD da se "pogledaju u ogledalo" i dodao da Turska i dalje želi da uspostavi "dobre komšijske odnose" sa Jermenijom.\n"Predsednik SAD je dao ocene koje su bez osnova, nepravedne i netačne o tužnim događajima koji su desili u našem kraju pre više od jednog veka", rekao je Ergodan nakon sastanka kabineta.\n"Nadam se da će američki predsednik odustati od pogrešnog poteza što pre je moguće", izjavio je Erdogan.\n"Ako kažete genocid, onda morate da se pogledate u ogledalo i napravite procenu. Šta se desilo sa američkim starosedeocima, ne moram čak ni da ih pominjem, ali ono što se dogodilo je jasno. Sa svim tim istinama, ne možete davati optužbe o genocidu turskog naroda", kazao je Erdogan.\nErdogan kaže da je broj ubijenih "preuveličan dodavanjem jedne nule na kraju".


RTS :: Brnabić: Vučić do kraja aprila otvara još jednu fabriku\nPolitika Brnabić: Vučić do kraja aprila otvara još jednu fabriku\nnedelja, 11. apr 2021, 22:14 -> 23:42\nAna Brnabić je najavila da će predsednik Aleksandar Vučić do kraja aprila otvoriti izuzetno značajnu fabriku u jednoj opštini u kojoj je problem bila velika nezaposlenost i loš standard života.\nNije navela o kojoj je opštini je reč ali je navela da su "veliki fokus" Aleksandra Vučića trenutno Ćuprija i Paraćin.\nPovodom japanske fabrike "Nidek" u Novom Sadu, Brnabićeva je u emisiji "Hit tvit" na TV Pink rekla da je najveći signal za druge investitore što u Srbiju dolaze japanske i nemačke investicije.\n"To je veliki signal za ostale investitore, jer znaju da je to zemlja pouzdana za poslovanje", rekla je Brnabićeva.\n"Naučno-tehnološki park u Novom Sadu daje dodatnu snagu Novom Sadu", dodala je Brnabićeva i ocenila da je "Novi Sad fenomenalan grad i da je gradonačelnik Miloš Vučević pragmatičan i brz".\n"Projekat 'Jadar' dobar, ekologija na prvom mestu"\nPremijerka je rekla da veruje da je projekat "Jadar" koji razvija kompanija Rio Tinto dobar za Srbiju, ali broj jedan je zaštita životne sredine, dodavši da to znaju i Rio Tinto i organizacije civilnog društva.\n"Veliki je problem kada dozvolite jednoj kompaniji u skladu sa Ustavom i zakonom da tu ulaže od 2004. i sad se neko seti i to politizuje. Jedini način da mi ovo iskoristimo je stalni dijalog", dodala je Brnabićeva.\n"Krenuli smo sa njima da potpisujemo ugovor o saradnji da taj litijum mora da ostane u Srbiji", kaže premijerka.\n"Pročitala sam da to nije bio politički skup, zvuči mi fenomenalno, ali neke od osnovnih poruka govornika na tom skupu 'Vučiću platićeš', 'Vučiću zapamtićeš', 'lopovi' i 'državni vrh mora da se skloni'... Nije da nije bio politički skup", zaključila je Brnabićeva.


Skandalozni formani razgovori Abazovića sa Đukanovićem\nPODGORICA – Poslanik Demokratske Crne Gore, koja odbija da o formiranju nove vlade razgovara sa GP URA Dritana Abazović, Momo Koprivica, poručio je danas da je skandalozno za crnogorsku javnost to što su predstavnici tog pokreta i formalno razgovarali sa Demokratskom partijom socijalista Mila Đukanovića.\nKoprivica je na konferenciji za novinare rekao da su ti razgovori bili tajni, odnosno da je saopštenje o razgovorima objavljeno tek nakon što je prema svojim saznanjima tu informaciju objavio jedan crnogorski portal.\n„Verovatno je to jedan od poslednjih u nizu, a nikako prvi sastanak. Da stavr bude gora i apsurdnija, govori sastanak da se taj međupartijski razgovor DPS-a i Ure vodio u državnoj instituciji, po njihovom priznanju“, rekao je Koprivica.\nOn je kazao da je reč o partijskom dijalogu koji je vođen u državnoj instituciji – Predsedništvu Crne Gore, sedištu Đukanovića.\nRazgovoru su, podsećaju prisustvovali Đukanović, Abazović, Ivan Vuković i polanik DPS-a Danijel Živković, a sa strane URA funkcioner Mikić.\n„Šta preostaje nakon toga? Da dovrše zloupotrebu i državnih resursa i inresa tako to će zaključiti koalaclicioni sporazum u Vili Gorica“, rekao je Koprivica.\nIstakao je da je sve na šta su oni upozoravali duže vreme dobilo potvrdu, odnosno da je sve dogovoreno, pa i, kako je rekao, „plan revare“.\nNaveo je, međutim, da taj plan i taj dogovor nailazi na probleme u realizaciji zbog političkog delovanja Demokrata i delovanja još nekih parlementarnih partija kojima se taj plan razobličava.\n„Ali i zbog sve masovnijih narodnih protesta ptotiv izdaje izborne volje građane, protiv političke prevare i protiv političke korupcije“, rekao je Koprivica.\nOn tvrdi da je još pre mesec dana dogovoreno da URA dobije pet mesta u novoj vladi i funkciju premijera, dok je SNP dobio sedam mesta, od čega tri u vladi, a četiri pozicije bi, prema njegovim rečima, pripale onim subjektima koji pokušavaju da zbune i umire javnost kako bi olakšali predaju vlasti DPS-u.\nA sve je, kaže, počelo da je Abazoviću posle parlamentarnih izbora 30. avgusta 2020. ponuđen 21 milion evra da ne uđe u koaliciju sa listom Za bolju budućnost Crne Gore i Mir je naša nacija.\nNajavio da će protesti Demokrata biti nastavljeni.


Dizajn korporativnog identiteta - Next Vision\nVaš brend upravo predstavlja osnovu Vašeg uspeha.\nU oblasti poslovanja, korporativni identitet predstavlja izgled i ličnost kompanije ili poslovanja. Korporativni identitet je lice kompanije i manifestuje se kroz nekoliko načina korporativnog brendiranja.\nKorporativni identitet u osnovi sadrži sledeće:\nPotpis u Email-u\nMnoge kompanije, kao što su na primer MCDonald’s i Coca Cola imaju sopstvene korporativne identitete koji prožimaju sve njihove proizvode i celokupno poslovanje. Na primer, zaštitni znak “M”, kao i žuta i crvena boja su prisutni na pakovanju McDonald’s proizvoda i na svim njihovim reklamama. Mnoge kompanije izdvajaju velike sume novca za istraživanje i dizajniranje korporativnog identiteta koji će biti prepoznatljiv i privlačan za ciljnu grupu potrošača.\nVaš brend i korporativni identitet\nVaš brend je ličnost Vašeg poslovanja. On prenosi šta vi predstavljate i za šta se zalažete. Korporativni identitet pravi razliku između toga da li ste vi zaista neko ili ste samo deo gomile. U našoj kompaniji iskusni dizajneri Vam stoje na raspolaganju za izradu korporativnog identiteta Vaše firme, jer Vaš brend upravo predstavlja osnovu Vašeg uspeha.\nNaš pristup zavisi od toga da li je potrebno da Vaš korporativni identitet gradimo od nule ili da ga dalje razvijamo. Kada radimo sa već postojećim kompanijama, pokušaćemo da utičemo na brend, ne kreirajući ga ispočetka. Za nove kompanije, pri izradi korporativnog identiteta, najpre polazimo od izrade logotipa. Pre početka izrade logotipa, potrebno je odgovoriti na pitanje ko je ciljna grupa potrošača i koju poruku kompanija želi da im prenese. Zatim dizajniramo logo, a onda i ostale elemente korporativnog identiteta. Ukoliko želite da porazgovarate sa nama o Vašem korporativnom identitetu, slobodno nas kontaktirajte.\nDizajn korporativnog identiteta uključuje:\nDizajn logotipa (dva predloga za dizajn logotipa)\nVizit kartice (dva predloga za dizajn vizit kartice)\nPriprema svih potrebnih elemenata za štampu


SATELITSKO PRAĆENJE - UNITRAG doo\nPreduzeće Unitrag predstavlja sistem za satelitsko praćenje vozila koji smo inplementirali sredinom 2009 godine.\niTrack je provajder high-end fleet menadžment sistema. Ovaj provajder obezbeđuje inovativne proizvode i usluge koje autoprevoznim kompanijama olakšavaju transportne aktivnosti tokom poslovanja, omogućavaju bolju organizaciju prevoza, povećavaju produktivnost i umanjuju troškove održavanja.\nNašim klijentima pružmo uslugu praćenja robe koju trenutno prevozimo. Uz pomoć Itrack alata, možete pratiti realizaciju transportne usluge koju pružamo. Ova usluga ulazi u ugovorenu cenu prevoza.\nZa više informacija o ovoj usluzi pozovite službu transporta i logistike.


AliExpress kategorije - Alipro.rs\nIako je AliExpress kreiran tek 2010., on je postao jedna od najvećih onljn maloprodajnih “pijaca” gde ljudi širom sveta idu kako bi kupili sve što mogu da zamisle. Svi proizvodi su kategorisani u 13 različitih kategorija kako bi se pomoglo kupcima da pronađu ono što im treba, što lakše i u što kraćem vremenskom roku. Tih 13kategorija su:\nŽenska Odeća– gde možete kupiti sve od farmarica, trenerki i dokolenica do kaputa i jakni, donjeg veša i pidžama, pa sve do odeće za venčanja i ostale događaje, pa čak i nakit, kaiševe, rukavice itd.\nMuška Odeća– gde AliExpress nudi muške košulje, majice, džempere i druge odevne predmente, muške farmarice, pantalone i druge slične odevne predmete, odgovarajuću garderobu za različita godišnja doba, kao i dodatke za muškarce kao što su naočare, satovi, kravate i nakit.\nTelefoni i Dodatna Oprema– gde možete kupiti sve što je vezano za telefone, od mobilnih telefona do delova za različite marke telefona, pa sve do torbi, futrola i drugih predmeta za različite veličine i marke telefona, pa čak i druge uređaje za komunikaciju kao što su voki-tokiji, prenosni radio itd.\nKompjuteri i Kancelarija– gde se nalazi sve što je posvećeno kompjuterima počevši sa različitim uređajima za skladištenje, od tableta i dodataka za lap topove i tableta, zajedno sa različitim potrepštinama za kancelariju, kao što su elektronski uređaji za kancelariju, različiti sigurnosni uređajipa čak i softver za kancelarijske kompjutere.\nPotrošačka Elektronika– gde možete naći sve što može biti kategorisano kao potrošačka elektronika, počevši od foto i video kamera i dodataka za njih,do video igrica i konzola za njih, do manjih kućnih elektronskih aparata kao što pametne sijalice, vage, prenosni zvučnici i drugi prenosni zvučni sistemi.\nNakiti i Satovi– gde možete pogledati da li Vam je potrebno nešto poput satova, pa sve do nakita za venčanja i druge prilike, do jednostavnog nakita, pa čak i do delova koji su Vam potrebni da sami napravite svoj nakit i futrole i kutije za čuvanje nakita.\nKuća i Bašta– gde svako ko je zainteresovan za uređenje kuće, kućne zanate, zabave ili ko ima ljubimce, može naći nešto za sebe jer je ova ketegorija puna stvari kao što su potrepštine za kuhinju, bar ili trpezariju, stvari za umetnost ili zanate, kućni dekor od vaza do raznih tekstila, potrepština za proslave i, naravno, proizvodi vezani za kućneljubimce.\nTorbe i Cipele– gde će muškarci i žene biti u mogućnosti da pronađu cipele za svaku sezonu, torbe za svaku priliku, tašne i druge potrepštine za putovanja.\nIgračke, Deca i Bebe– gde se nalaze proizvodi koji su isključivo povezani sa decom različitih uzrasta a u vezi sa odećom za bebe i igračkama, do odeće za decu, dodataka raznih vrta, torbi pa čak i stvari za različite dečije hobije I, naravno, torbe i drugi asesoari za nove mame i novorođenčad.\nSport i vanjske aktivnosti– gde možete pronaći sve što je povezano sa atletikom, sportom i sportovima koji se igraju napolju, sve od sportske opreme, patika i raznih dodataka, do opreme za određene sportive kao što su plivanje, biciklizam, aerobik, joga i slično, pa do proizvoda za ribolov, planinarenje i golf entuzijaste.\nZdravlje i Lepota – gde dame za sebe mogu pronaći proizvode za negu kože, negu kose i stiliziranje kose, alate i druge stvari vezane za negu noktiju i oblikovanje noktiju, kao i šminku, dodatke za kosu, nadogradnju kose i perike kao i druge predmete koji se svrstavaju pod termin “lepota”.\nAutomobili i Motocikli – gde se nalazi sve što će Vam ikada zatrebati za Vaš auto, od delova za zamenu i različitih alatki za popravku i održavanje Vašeg auta, to elektronike za svoj automobil, dodatke za unutrašnjost i spoljašnjost vozila kako bi Vaš auto izgledao jedinstveno i različito, i, naravno, različite dodatke i delove za motocikle.\nUnapređenje Doma – gde možete pronaći sve što Vam može pomoći da unapredite svoj dom, od alatki i uređaja, do osvetljenja za unutrašnjost i spoljašnjost Vašeg doma,pa čak do aparata kao što su sokovnici, usisivači, mikseri, osveživači vazduha, muški žileti, sekači za meso i još mnogo toga.


Predsjednik Odbora za evropske integracije na konferenciji „Izazovi Crne Gore u pregovaračkim poglavljima 23 i 24“\nponedjeljak, 28 oktobar 2019 15:15\nUkazivanje na suštinske probleme i izazove u ovoj oblasti je važna uloga i Skupštine Crne Gore i Odbora za evropske integracije\nPredsjednik Odbora za evropske integracije Slaven Radunović danas je učestvovao na konferenciji „Izazovi Crne Gore u pregovaračkim poglavljima 23 i 24“, koji je organizovala nevladina organizacija Građanska alijansa, uz podršku Ambasade Kraljevine Norveške i Balkanskog fonda za demokratiju. Predsjednik Odbora je bio jedan od govornika u okviru panela Institucije u procesu pregovora, zajedno sa glavnim pregovaračem Crne Gore sa EU Aleksandrom Drljevićem i predsjednikom Sudskog savjeta Mladenom Vukčevićem.\nRadunović je ocijenio da Crna Gora u poglavljima 23 i 24 nije ostvarila dovoljno rezultata i postigla zadovoljavajuću spremnost, i iskazao uvjerenje da Evropska unija o svemu tome ima realnu sliku. Istakao je nedostatak nezavisnosti pravosuđa od političkog uticaja i nesmjenjivost vlasti kao ključni razlog tome, kao i nedostatak političke volje za istinske promjene i u ovom i u drugim ključnim djelovima sistema. Radunović je podsjetio na obavezu Skupštine Crne Gore da, kao institucija koja predstavlja građane Crne Gore, među prvima ukaže na suštinske probleme i izazove i da se trudi da oni ne ostanu zaboravljeni i neriješeni, što je upravo i jedna od glavnih uloga Odbora za evropske integracije u procesu pristupanja Crne Gore EU.\nPredsjednik Odbora za evropske integracije odgovarao je na pitanja zainteresovanih učesnika konferencije, među kojima su bila i ona vezana za saradnju specijalnog državnog tužioca sa radnim tijelima Skupštine Crne Gore, kao i potrebne korake ka jačanju nezavisnosti pravosuđa.


Evropski topli zec – Monitor\nU sjedištu EU zaključili su da najbolje rezultate u borbi protiv korupcije i organizovanog kriminala neka zemlja postiže dok je u čekaonici za pridruživanje. Primjeri Bugarske i Rumunije, te posebno Hrvatske, to potvrđuju. Jedan od razloga što je EU dala status kandidata Crnoj Gori jeste jačanje njenog uticaja. Na političkim strukturama u našoj državi je da to što bolje iskoriste.\n,,Tek kada osjetite pritisak iz Brisela i ostalih evropskih prijestonica znaćete da ste na dobrom putu prema Uniji. Svima sljeduje prolazak kroz ‘toplog zeca'”, rekao je Monitoru zapadni diplomata.\nTaj pritisak iz Brisela ovih dana najviše osjećaju omaći zvaničnici. Oni su, predvođeni Milom Đukanovićem, oduvijek imali istančan osjećaj da naslute opasnost i nerv za samoodržavanjem na vlasti uvježbavan još u komunističkom periodu, a doveden do savršenstva tokom unutarpartijskih previranja. Među evropskim diplomatama i tehnokratama u Briselu sazrelo je uvjerenje da Crna Gora, sa Đukanovićem na čelu, nije u stanju da se izbori s korupcijom i kriminalom.\nKONSEKVENCE: Predsjednik Grupe država za borbu protiv korupcije GRECO Drago Kos rekao je da su se veoma utemeljene primjedbe na račun korupcije i Đukanovića mogle čuti već godinama i da je bilo samo pitanje vremena kada će doći do konsekvenci. „Za ovakav odlazak s funkcije teško je reći da li su to konsekvence. Ja se nadam da će, ako postoji nešto u pričama o potencijalnoj korupciji, pravosuđe Crne Gore odraditi svoj posao. Tako je priča počela kod bivšeg hrvatskog premijera Iva Sanadera – ostavka bez obrazloženja, a poslije smo došli do situacije u kojoj smo sada”, napominje ovaj slovenački diplomata. Da je tek pod pritiskom Zapada šestostruki crnogorski premijer morao da demisionira uvjeren je i direktor ljubljanskog Međunarodnog instituta za bliskoistočne i balkanske studije IFIMES Zijad Bećirević. „Hapšenje bivšeg hrvatskog premijera otvorilo je novu epohu u regionu Zapadnog Balkana. Ni jedan političar najvišeg ranga više ne može biti siguran da neće biti uhapšen zbog određenih djela”, ističe Bećirević. Kako navodi Kos, pored ,,otvorene diplomatije”, đe država mora da ispuni uslove za ulazak u EU, odvija se i ,,prikrivena diplomatija”, đe se državi postavljaju uslovi koji nijesu niđe zapisani.\nBERLIN: Naročito je djelotvornu akciju od državnih organa Crne Gore tražila Njemačka. Ova zemlja Unije, koja je najviše doprinijela da se Sanader povuče s funkcije predsjednika hrvatske Vlade, već duže vremena nezadovoljna je stanjem u Crnoj Gori i ostvarivanjem njenih interesa. Berlin je bio veoma rezervisan načinom na koji je Đukanović upravljao Crnom Gorom (do detalja je upoznat s ovdašnjim razmjerama kriminala i korupcije) i to je jedan od razloga što je njemački šef diplomatije Gido Vesretvele, tokom posjete regionu u avgustu ove godine, zaobišao Podgoricu. Ali, iz njemačke prijestonice već stižu signali da će nakon odlaska dosadašnjeg premijera ministar inostranih poslova Njemačke posjetiti Crnu Goru. Najavljuje se da će budućeg premijera Igora Lukšića uskoro primiti njemačka kancelarka Angela Merkel, a njemački privrednici održaće poslovni forum u Crnoj Gori. Biće to podrška novom premijeru, jer put za Brisel zemalja na jugoistoku Evrope vodi preko Berlina. Takođe, ima naznaka da će Lukšić ubrzo razgovarati i s američkom državnom sekretarkom Hilari Klinton.\nBLOG: Lukšić je prije dva mjeseca na svom blogu govorio da treba slati „male i kontrolisane impulsi – u našem slučaju, reforme”. „Onda posmatrate kako se ti impusli akumuliraju, a zatim konačno dobijaju sopstvenu snagu. Vrijeme je sigurno ključni faktor. Takođe, sa zahuktavanjem promjena, potreban je konstantni nadzor i ispravke. To je priručnik za ostatak trke, kako se njena završna faza približava”, zaključio je budući premijer. Ali, EU, a ni Crna Gora, nemaju vremena za „male i kontrolisan impulse”. Rok za izlazak iz pasivne pozicije je već postavljen – 31. jul 2011. Ono što nije uradila za dvije decenije, realan i mjerljiv progres, uz nedovoljnu političku volju, Crna Gora će morati da uradi u narednih sedam mjeseci pod vlašću „nejakog Igora”. Zato će taj period biti veoma stresan za čitavu crnogorsku administraciju i društvo u cjelini, a posebno za Lukšića i njegov kabinet. On brzo mora djelovati ukoliko želi da ostvari postavljeni cilj: dobijanje datuma za početak pristupnih pregovora s EU. „Ne želim biti nekorektan, ali došlo je vrijeme da Crna Gora ne bude samo hrabra na riječima, već i na djelu”, kaže potpredsjednik Delegacije Evropskog parlamenta za saradnju sa zemljama jugoistočne Evrope Jelko Kacin. I bivši potpredsjednik crnogorske Vlade i koordinator Foruma 2010 Žarko Rakčević za Monitor kaže da se više ne može nastaviti politika pokazivanja lijepog lica Briselu, a da se u zemlji vlada i radi na stari način. „Zato su uslovi koje nam je postavila EU u korist Crne Gore, regiona, ali i same Unije. Mislim da više ne možemo nazad”, smatra Rakčević. Sličan je stav analitičara Centra za evropske političke studije u Briselu Majkla Emersona. „Prednost Crne Gore je jasna : ona je na dobrom i pravolinijskom putu, trebaće joj još dosta vremena, ali je na putu k članstvu”, tvrdi on. U svakom slučaju, naredna godina je ključna za proces evropskih integracija Crne Gore. Moguće je da nas u njoj očekuje nekoliko političkih zemljotresa, koji mogu biti izuzetno ljekoviti za našu zemlju.


Ispitivanje pogodnosti automobila predviđeno je Odlukom o auto-taksi prevozu koja je na snazi od decembra 2005. godine i obuhvata vizuelno i funkcionalno ispitivanje vozila na godišnjem nivou od strane komisije sastavljene od dva nezavisna i tri člana predstavnika taksi udruženja. Vozila koja ispunjavaju zahteve će biti bodovana od jedan do 100, a oni taksisti koji budu dobili 50 ili manje bodova, moraće ovaj pregled da ponavljaju svakih šest meseci. Oni čije vozilo dobije više od 50 bodova, ovaj postupak će ponavljati jednom godišnje.\n- Ukoliko automobil ne ispunjava prvi uslov, vlasniku se nalaže da nedostatke otkloni u narednih nekoliko dana. Kada vozilo prođe prvi ispit, na red dolazi tehnička kontrola ispravnosti. Ako i tada, vozilo ne zadovoljava neophodne uslove, ponovo se daje šansa vlasniku da ih otkloni - kaže Đukić i dodaje da ukoliko automobil i tada nije ispravan, taksisti se trajno oduzima dozvola.\nIako je uvođenje licenci za taksiste planirano za ovu godinu, zbog izmene Zakona o prevozu u drumskom saobraćaju, čeka se donošenje novog zakona o taksi prevozu kojim će one biti obavezne.\n- Taksi licenca će prvih pet godina biti neprenosiva i neće moći da se prodaje, a slučajevi u kojima se može oduzeti, kao i uslovi prodaje i njena cena još uvek su nedefinisani - rekao je Đukić.\nOdlukom o taksi prevozu definisan je i izgled taksi vozila koja moraju biti klimatiozovana sa „euro 3“ i „euro 4“ motorom, GPS uređajima i digitalnim taksimetrima sa štampačem kako bi putnici dobili fiskalne račune, kao i sa čitačem kreditnih kartica.\nŠto se tiče taksista, pored testa o poznavanju ulica, oni moraju da znaju osnovne pojmove o kulturnim i istorijskim znamenitostima, smeštaju i aktuelnim dešavanjima u Beogradu, kao i da poseduju sertifikat o položenom ispitu iz najmanje jednog stranog jezika.\n- Svi vozači „Beotaksija“ prošli su kratki kurs engleskog jezika i do sada ga je 100 vozača uspešno završilo, a oko 70 vozača može da se sporazumeva na tom jeziku - kaže direktor tog taksi udruženja Zlatko Zlatković.\nIz „Žutog taksija „ kažu da su u toku prošle godine svi taksisti tog udruženja prošli obuke i da oko 80 odsto vozača vlada osnovnim znanjem nekog od stranih jezika.\n- Vrlo često se dešava da ljudi traže taksiste sa znanjem nekog stranog jezika, a ta usluga se dodatno ne naplaćuje - kažu u tom udruženju.\nPrema studiji koju je naručio grad Beograd, predviđeni broj taksista u glavnom gradu je 4.500, dok na ulicama radi oko 7.300 taksi prevoznika.\nTaksisti bez nalepnice ubuduće NEĆE MOĆI DA UĐU NA AERODROM


Opština raspisala konkurs za pomoć preduzetnicima - juGmedia\nOpština raspisala konkurs za pomoć preduzetnicima\nVLADIČIN HAN – Opštinsko veće Opštine Vladičin Han raspialo je javni za prijavu preduzetnika za dobijanje bespovratne državne pomoći – „de minimis“ za refundaciju troškova za nabavku mašina ili opreme u tekućoj godini u ukupnom iznosu od 4,4 miliona dinara.\nPravo na „de minimis“ državnu pomoć imaju preduzetnici, mikro i mala preduzeća kako bi unapredili delatnost kojom se bave, radi jačanja konkurencije i kapaciteta kao i povećanja broja zaposlenih, stoji u konkursu.\nDa bi dobili sredstva, moraju da ispunjavaju uslove kao što su: da su registrovani i imaju sedište u hanskoj opštini, da su pozitivno poslovali u prethodne dve godine , da uredno plaćaju poreze i da od 2013. do 2015. godine nisu koristili „de minimis“ sredstva državne pomoći odnosno da je ukupan iznos korišćenih sredstava u protekle dve godine manji od 23 miliona dinara.\nUkupna iznos sredstava koji je predviđen u tu svrhu iznosi 4,4 miliona dinara a rok za podnošenje prijava je do 30. novembra ove godine.\nVodovod pušta krivične prijave i protiv svojih radnika\nZaselak Adžinci u Gornjem Gajtanu dobio ime – Putinovo?!\nŠta sve možete kupiti na Roštiljijadi osim roštilja\nPored bogate ponude specijaliteta sa roštilja, leskovačka Roštiljijada prebogata je i drugim ponudama sa tezgi i štandova, poređanih u drugom delu…\nSrpski kik-bokser Mihajlo Kecojević pobedio je Albanca Asdrena Gašija u finalu FEA turnira i poneo trofej u Beograd. Svemu je prethodio provokativan…\nŽivot sa alimentacijom od 3.200 dinara\nKURŠUMLIJA - Vinka Đurović ( 82 ) iz Kuršumlije, koja preživljava sa mesečnim prihodima od 3.200 dinara, samo je još jedan primer nebrige države…


Projekat za dame u ruralnim sredinama\nProjekat Kolping društva Srbije "Osnaživanje žena u ruralnim sredinama" polako se privodi kraju. Edukacije iz nekoliko različitih oblasti u 3 opštine u Banatu uskoro će biti završene, a već sada se za projekat može reći da je više nego uspešan.\nProjekat, koji je zvanično otvoren 15. oktobra, na međunarodni dan žena na selu, realizuje se na teritoriji četiri sela u Banatu: Čoka, Padej, Sajan i Novo Miloševo. Osnovna cilj projekta bio je da se pomogne ženama u ruralnim sredinama u prevazilaženju svekodnevnih poteškoća, kroz edukaciju iz oblasti za kojima su izrazile interesovanje. Prva faza projekta, nazvana "Skener potreba" imala je za cilj da ispita stanje na terenu i da utvrdi šta je to za šta žene žele da se edukuju u kom selu.\nNakon ispitivanja potreba i zvaničnog otvaranja projekta, koje je poslužilo i za podizanje nivoa svesti javnosti, medija i predstavnika lokalnih vlasti o problemima sa kojima se susreću žene u ruralnim sredinama u svakodnevnom životu, otpočele su obuke u trajanju od dva meseca. Oblasti za kojima je iskazano najveće interesovanje su: Obuka za frizerke u Sajanu, za kućnu negu u Padeju, za krojenje i šivenje u Čoki i za dekupaž tehniku u Novom Miloševu.\nOsim edukativnog dela, projekat poseduje i humanitarni karakter, pa su tako učesnice imale zadatak i da demonstriraju stečeno znanje i veštine, na način koji je doprineo da se pomogne određenom delu zajednice. Polaznice edukacije za dekupaž tehniku, koje su svoje radionice održavale u prostorijama osnovne škole "Dr Đorđe Joanović" u Novom Miloševu, su restaurirale stare, izlizane stolice u jednoj učionici, ulepšavajući deci buduću nastavu, a takođe su i pripremile novogodišnje i Božićne ukrase koji su podeljeni starim korisnicima usluga projekta kućne nege, u Novom Sadu. Polaznice kursa za krojenje i šivenje sašile su specijalne jastuke koji će olakšati tegobe starim ljudima u Novom Sadu, dok zahvaljujući polaznicama edukacije za frizerke, stanovnici i stanovnice Sajana imaju besplatne, sređene frizure.\nProjekat će se završiti 28. decembra, na svečanoj dodeli sertifikata svim polaznicama, a o njegovoj uspešnosti, pored stečenog znanja i veština, dovoljno govori i to što je planirani broj polaznica više nego duplo nadmašen. Kolping društvo Srbije će se truditi da i ubuduće organizuje ovakve projekte koji doprinose povećanom kvalitetu života različitih ciljnih grupa u lokalnim zajednicama.


23.11.2020 u 21:19\nŠpanski kralj u karantinu zbog kontakta sa zaraženom osobom\nMADRID - Španski kralj Felipe Šesti nalazi se u karantinu jer je bio u kontaktu sa osobom zaraženom korona virusom, saopštila je večeras Kraljevska palata. „Jedna osoba sa kojom je kralj u nedelju bio u kontaktu zaražena je koronavirusom”, navela palata. Dodaje se da Felipe Šesti prekida sve zvanične aktivnosti tokom narednih deset dana, prenosi Beta.\n23.11.2020 u 13:43\nPlan nacionalne vakcinacije protiv kovida 19 u Španiji pokreće se u januaru\nMADRID – Španski premijer Pedro Sančes rekao je da će nacionalni plan vakcinacije za Kovid-19 biti pokrenut u januaru. Sančes je rekao da će vakcinisanje biti organizovano na 13.000 lokacija širom Španije i da „vrlo znatan deo stanovništva” može da bude vakcinisanu u prvoj polovini iduće godine. Rekao je da će dalji detalji biti objavljeni sutra. Sančes je rekao da je 14-odnevna kumulativna stopa slučajeva zaraze za 100.000 stanovnika pala ispod 400, prenosi Beta. Španija od danas traži negativan PCR test za Kovid-19 od većine ljudi koji dolaze vazduhom i morem. Mera se odnosi na dolaske iz 65 zemalja uključujući i većinu zemalja Evropske unije. U međuvremenu je severoistočni region Katalonija danas ublažio neke od oštrih restrikcija na barove, restorane i kulturne događaje\n11.11.2020 u 20:39\nMADRID – Španija je danas prešla prag od 40.000 preminulih od koronavirusa od početka epidemije, saopštilo je Ministarstvo zdravlja. U toj zemlji je u poslednja 24 sata preminulo 311 osoba, čime je ukupan broj mrtvih tačno 40.105, prenosi Beta. Francuska je nedavno takođe prešla prag od 40.000 mrtvih, dok je Velika Britanija danas registrovala više od 50.000 preminulih. Španija je 25. oktobra proglasila vanredno sanitarno stanje, koje uključuje policijski čas u skoro celoj zemlji i omogućavala regionalnim vlastima da preduzmu mere protiv epidemije korona virusa. Nekoliko provincija je uvelo zabranu kretanja van regiona i zatvorilo barove i restorane. U Španiji je koronavirusom zaraženo 1,4 miliona ljudi od početka epidemije.\nBARSELONA - Demonstranti koji se protive restriktivnim merama za suzbijanje pandemije koronavirusa u Španiji sukobili su se sa policijom na ulicama Barselone. Pedesetak demonstranata gađalo je pripadnike policije kamenicama i zapaljivim materijama, saopštila je policija navodeći da su demonstranti potisnuti. Ranije je oko 700 demonstranata održalo miran protestni marš ulicama Barselone. Sličnih protesta bilo je i u Bilbaou, prenosi Rojters. Španija je ove nedelje uvela vanredno stanje, a kao i druge evropske zemlje posegla je za drastičnim merama radi suzbijanja širenja virusa, mada manje restriktivnim nego Nemačka ili Francuska, prenosi Tanjug. Vanredno stanje omogućava regionalnim vlastima da ograniče slobodu kretanja uvođenjem policijskog časa ili zabranom kretanja.\nMADRID - Vlada Španije proglasila je danas vanrednog stanja u zemlji zbog koroNavirusa i uvela policijski čas od 23 sata do 6 časova ujutru. U cilju zastavljanja širenja novog talsa kovida 19, Savet ministara na čelu sa premijerom Pedrom Sančezom, odlučio je da se u zemlji uvede drugo vanredno stanje od početka godine. Prvo je trajalo od marta do juna, a prema nezvaničnim navodima, drugo bi moglo da traje čak do aprila 2021. godine. Španija je prošle nedelje postala prva zemlja u Evropi i šesta u svetu koja je registrovala milion slučajeva infekcije kovida 19, prenosi Tanjug.\nMADRID – Pravi broj zaraženih koronavirusom u Španiji prevazilazi tri miliona, rekao je danas španski premijer Pedro Sančes pozivajući se na procene iz studije o kolektivnom imunitetu. Prema zvaničnim podacima, u Španiji je registrovano više od milion slučajeva koronavirusa, a juče je zabeleženo 20.986 novoobolelih, javlja Tanjug. Sančes je rekao da su neophodne mere kojima se ograničavaju kretanje i socijalni kontakti da bi se suzbilo širenje koronavirusa u toj zemlji. On je ipak dodao da želi da izbegne vraćanje zemlje u totalni karantin, prenosi Rojters. Dve španske pokrajine zahtevaju uvođenje policijskog časa MADRID – Španske pokrajine Kastilja i Leon i Valensija zatražile su danas od vlade u Madridu da uvede noćni policijski čas nakon što vlasti prethodnih dana nisu\nMADRID - Španija je prešla prag od milion zaraženih koronavirusom i prva je članica Evropske unije (EU) sa tako velikim brojem inficiranih. Ministarstvo zdravlja saopštilo je da su u poslednja 24 sata zaražene 16.973 osobe, čime je ukupan broj od početka epidemije 1.005.295. U poslednja 24 sata umrlo 156 osoba a od početka epidemije 34.366 ljudi, prenosi Beta. Španija sa oko 47 miliona stanovnika je šesta zemlja u svetu koja je prešla prag od milion zaraženih posle SAD, Indije, Brazila, Rusije i Argentine.


Antinikotinske pilule i nasilno ponašanje : Nadlanu.com\nAntinikotinske pilule i nasilno ponašanje\nObjavljeno 2. sep 2008. / 00:00:00\nLek za odvikavanje od pušenja pod imenom šantiks (chantix) biće podvrgnut rigoroznoj istrazi američke Administracije za kontrolu hrane i lekova (FDA), jer su se pojavili izveštaji koji povezuju njegovo korišćenje sa samoubilačkim, ali i nasilničkim ponašanjem korisnika.\nLek se na američkom tržištu nalazi 18 meseci.\nPažnju FDA, ali i javnosti, kako javlja Glas Amerike, privukao je slučaj Kartera Albrehta iz Dalasa u Teksasu, koji je ubijen prilikom pokušaja da provali u jednu kuću. Albrehtova porodica tvrdi da je u tim trenucima pokazivao znake do tada nezabeleženog besa i nasilništva, što su povezali s korišćenjem leka.\nAutopsija je pokazala da je Albreht u toku lečenja konzumirao alkohol, a FDA tvrdi da slični faktori mogu objasniti izveštaje o nasilničkim ili samoubilačkim sklonostima drugih korisnika šantiksa.\nKao značajan dokaz u odbranu leka proizvođači navode činjenicu da su šantiks uzimali i pušači koji su ostavili duvan, uz ocenu da bi oslobađanje organizma od nikotina moglo pojačati simptome nekog do tada prikrivenog psihijatrijskog oboljenja.\nMeđutim, FDA je takođe primetila da su se neželjeni efekti leka pojavili kod korisnika koji nisu prestali da puše, kao i kod pacijenata kod kojih nije zabeleženo bilo kakvo psihičko oboljenje.\nŠantiks, koga proizvodi farmaceutski gigant Pfizer, u maju je dobio je dozvolu za korišćenje u Velikoj Britaniji, a lek je preporučio Nacionalni institut za zdravlje.\nDALAS, 2. septembar 2008.


ISPUNILA JOJ SE VELIKA ŽELJA: Senidah sledeće godine na Evroviziji! - BOBAR Radio\n/ ISPUNILA JOJ SE VELIKA ŽELJA: Senidah sledeće godine na Evroviziji!\nMilan Sijan 13 Avgusta 2019\nSenida Hajdarpašić Senidah predstavljaće sledeće godine Sloveniju na Evroviziji, koja će biti održana u Holandiji, saznaje Kurir.Trenutno jedna od najpopularnijih muzičarki na ovim prostorima još ranije je imala želju da se oproba na najstarijem muzičkom takmičenju, a 2014. bila je na korak da u tome uspe. Sa svojim bendom Muff tada je osvojila drugo mesto na slovenačkom festivalu Pesem Evrovizije.Kako zasad stvari stoje, ona će sledeće godine dobiti priliku od organizatora da sama predstavlja svoju državu, bez učešća na nacionalnom takmičenju, i već je počela da pravi pesmu za tu priliku.\n– Senida se jako obradovala pozivu da predstavlja Sloveniju u Holandiji. Evrovizija je njena velika ljubav. Sve to dolazi sada, kada Senida pokušava da gradi internacionalnu karijeru, pa će joj festival evropske muzike dobro doći da sebe predstavi publici izvan Starog kontinenta – rekao je izvor blizak Hajdarpašićevoj.Organizatori veruju da će upravo ona postići uspeh na evrovizijskom takmičenju jer izvodi vrstu muzike koja je apsolutni hit u celom svetu.Senida (34) na muzičku scenu zakoračila je 2010. singlom “Pustinjom”.\nPoslušajte novi duet: Tijana Bogićević i Sara Milutinović objavile pjesmu “Širina”\nAlanis Morissette se vratila na scenu nakon deset godina\nMlađe je slađe: Rita Ora ima novog dečka, šest godina mlađeg sina slavnog glumca


Agencija za borbu protiv korupcije predložiće smenu ministra pravde Srbije jer je 2013. godine bio u sukobu interesa, saznaje dnevni list "Politika".\nKako piše taj list, utvrđeno je da je ministar kao član Državnog veća tužilaca (DVT) i Visokog saveta sudstva (VSS) glasao da se njegovi pomoćnici izaberu za zamenika tužioca, odnosno sudiju za prekršaje.\nU rešenju, u koje je "Politika" imala uvid, navodi se da je ministar kao član DVT 26. juna 2013. učestvovao u odlučivanju o izboru, u to vreme posebnog savetnika u Ministarstvu pravde, za zamenika tužioca u Prvom osnovnom tužilaštvu u Beogradu.\nGotovo identično ministar je postupio kada je 21. maja 2013. godine na sednici V S S glasao da savetnica u Ministarstvu M.M. bude izabrana za sudiju.\n"Na ovaj način ministar pravde pogodovao je navedenim osobama i doveo u sumnju poverenje građana u savesno i odgovorno vršenje javne funkcije, a da o sumnji u postojanje sukoba interesa koji je imao u konkretnim slučajevima nije pismeno obavesio agenciju. Zbog toga mu je na osnovu Zakona o Agenciji za borbu protiv korupcije izrečena mera javnog objavljivanja preporuke za razrešenje sa javne funkcije", piše u rešenju agencije, a prenosi "Politika".


„Ekocentar u akciji!“ – održan sastanak Ekonet mreže u Somboru – ECKarijera\nPoslednje ažurirano јан 4, 2022\nPredstavnici/ce Ekonet mreže okupili su se, od 23 – 25. decembra, u Somboru. Povod sastanka predstavnika/ca mreže bio je finalizacija Strateškog plana, započetog u prethodnom periodu, kao i evaluacija i planiranje budućih aktivnosti u okviru mreže.\nNa trodnevnom sastanku, predstavnici/ce mreže imali su priliku da sumiraju i evaluiraju do sada sprovedene aktivnosi, u okviru projekta „Ekocentar u akciji“, kao i da na osnovu evaluacije i trenutnog stanja, planiraju dalje aktivnosti.\nJedan od najznačajnijih procesa, predviđenih projektom, izrada je strateškog plana mreže, kome je i posvećeno najviše vremena. Strateški plan je značajan za mrežu Ekonet, u kontekstu daljeg usmeravanja i planova delovanje, kada je reč o upravljanju otpadom.\nMreža organizacija EkoNet koju čine: Forca, Somborski edukativni centar – SEC, Edukativni Centar Kruševac i Timočki Omladinski Centar je deo EKO-SISTEM programa koji realizuju Mladi istraživači Srbije, uz podršku Švedske.


Da li će stipendije čija visina ne prelazi 30.000 dinara biti oslobođene poreza zavisi samo od volje narodnih poslanika, budući da je Vlada nedavno uputila Narodnoj skupštini Republike Srbije na usvajanje Predlog zakona o izmenama i dopunama Zakona o porezu na dohodak građana.\nPrema dosadašnjem zakonskom rešenju neoporezive su samo one stipendije koje ne prelaze 11.741 dinar, a ukoliko ovaj predlog postane deo zakonskog rešenja najviše koristi imaće upravo resorno ministarstvo. Podaci Koalicija za dobročinstvo govore da je tokom 2017. godine upravo Ministarstvo prosvete platilo poreze na stipendije u iznosu od 15,3 miliona dinara i to samo za one koje isplaćuje po osnovu Zakona o učeničkom i studentskom standardu("Sl. glasnik RS", br. 18/2010, 55/2013, 27/2018 - dr. zakon i 10/2019). Računica pokazuje da bi ukidanjem poreza mogao da se poveća novčani fond i isplate još 182 stipendije. I to je tek manji deo priče, budući da se stipendije isplaćuju na svim nivoima vlasti i prema različitim programskim linijama.\nOva inicijativa je i potekla od Ministarstva prosvete i vladinog Saveta za filantropiju, tačnije Radne grupe za unapređenje pravnog i fiskalnog okvira za davanje za opšte dobro. Ministar Mladen Šarčević izrazio je nadu da će od 1. januara 2020. godine na snazi biti izmenjen zakon.\n– Mi smo izašli sa idejom da se PDV-a oslobode stipendije iz programa "Erazmus plus", koji podrazumeva razmenu studenata, ali smo sa Radnom grupom došli do zajedničkog rešenja da poreza budu oslobođene sve stipendije čiji iznos ne prelazi 30.000 dinara, bilo da ih dodeljuje država, privatnici ili je reč o stranim studentima koji ovde dolaze u okviru programa razmene – ukazao je ministar Šarčević.\nPraksa oporezivanja stipendija nije uobičajena za zemlje u Evropskoj uniji, naročito ukoliko se one dodeljuju iz državnog budžeta ili iz zajedničkih sredstava EU. Kako objašnjava Veran Matić iz Koalicije za dobročinstvo, inače kopredsednik Saveta za filantropiju, ove novčane nagrade namenjene studentima i učenicima mahom su izuzete od oporezivanja i to bez ograničenja u visini.\n– Neoporezivi iznos stipendija u Srbiji je na veoma niskom nivou, predstavlja oko 23 odsto prosečne neto zarade, i najniži je od analiziranih zemalja. U većini država ili nema ograničenja u iznosu koji je oslobođen poreza, ili je njihov minimalni iznos na nivou 40 do 50 odsto prosečne neto zarade. Sledeći ova iskustva, u Srbiji bi minimalni neoporezivi iznos stipendija trebalo da bude od 24.000 do 32.000 dinara – pojašnjava Matić kako se došlo do predložene cifre.\nNa problem oporezivanja stipendija prvi su ukazali privrednici, ocenivši sadašnja rešenja kao nestimulativna. Analiza Koalicije za filantropiju pokazala je da ukidanje PDV-a ne bi ostavilo velike posledice po budžet kada je reč novcu koji stiže od privatnih stipendija, ali bi studenti i te kako osetili boljitak takvog rešenja.\n– Izgubljen prihod od poreza koji su do sada plaćala pravna lica na stipendije bio bi oko 609.000 dinara, dok bi, prema procenama, ulaganja u stipendije što su ih dodeljivale firme i fondacije bila veća za oko 6,3 miliona dinara. Država bi imala neto korist u vrednosti od 5,7 miliona dinara od ove poreske olakšice i to kroz uvećani fond sredstava koja bi pravna lica bila spremna da ulože u stipendiranje studenata i učenika – ističe Veran Matić.\nStudenti i učenici koji primaju stipendije novac koriste za unapređenje kvaliteta života, a za veliki broj njih ova novčana pomoć im omogućava da studiraju. Nažalost, redovne stipendije su niske i često ne mogu da podmire osnovne potrebe, a otežavajuća okolnost je i što isplate kasne.\n– Stipendije koje dodeljuje ministarstvo uglavnom se čekaju: u septembru i oktobru se objave rezultati, a prve isplate kreću u decembru. Slična je situacija i sa kompanijama, jer se često odlučuju na jednokratne ili isplate u dve rate. Tada je moguće koristiti samo olakšice za tekući mesec, ali ne i za sve mesečne rate stipendije koje su dospele na naplatu – pojašnjava Matić.\nImajući u vidu da Srbija na putu ka EU mora da prilagodi svoje propise evropskim, ukidanje PDV-a na stipendije bio bi jedan korak bliže evropskoj regulativi.\nIzvor: Vebsajt Politika, Višnja Aranđelović, 05.11.2019.


Radno vreme prodavnica za prvomajske praznike | Beogradske vesti\nZa vreme prvomajskog praznika, zanatski, trgovinski i ugostiteljski objekti na teritoriji Beograda radiće prema utvrđenom prazničnom rasporedu, saopšteno je iz Sekretarijata za privredu.\nU dane provomajskih praznika nespecijalizovani trgovinski formati u kojima se obavlja trgovina na malo pretežno neprehrambenog asortimana i posebni trgovinski formati mogu biti zatvoreni. Benzinske stanice na državnim putevima I i II reda i opštinskim putevima na teritoriji grada Beograda rade od 00 do 24 sata, a ostale benzinske stanice u gradu najmanje od 6 do 20 sati.\nDežurne prodavnice koje u vreme državnih i drugih praznika obavljaju delatnost dužne su da raspored, početak i završetak radnog vremena istaknu na vidnom mestu objekta najmanje tri dana pre dana državnog i drugog praznika. Svi trgovinski i zanatski objekti u dane prvomajskih praznika mogu biti otvoreni i mogu raditi duže od radnog vremena navedenog u ovom saopštenju.\nPosted in BEOGRAD - OSTALE GRADSKE VESTI, Beogradske vestiTagged #Radno vreme\n"Fate of the Furious" započinju i treći nedelju na prvom mestu\nOsmi nastavak „Fast and Furios“ pod nazivom „Fate of the Furious“ započeće i treću nedelju na prvom mestu i pored premijere filma „The Circle“ sa Tom Henskom i Emom Votson. Ukoliko se nastavi gledanost i zarada širom sveta, u istom ritmu možemo, očekivati dominaciju filma još nekoliko nedelja. Podeli […]\nDan nauke u Zemunu\nPolicija poziva građane da se jave ukoliko osumnjičenog prepoznaju sa fotografije


NE drogama - Dom zdravlja Novi Sad\nAktuelnosti | 11.07.2018. Nazad na Aktuelnosti\nPrevencija zavisnosti od droga, najčešća je, nažalost, tema, nakon dramatičnih medijskih objava o gubicima mladih života usled predoziranja. Međutim, Dom zdravlja „Novi Sad“ jedna je od retkih zdravstvenih ustanova koja može da se pohvali višedecenijskim kontinuiranim radom na prevenciji narkomanije sa učenicima osnovnih i srednjih škola na teritoriji Grada Novog Sada.\nAdolescenti, odnosno grupa dece starosti od 10-19 godina, pod posebnim su rizikom od eksperimentisanja sa drogama zbog razvojnih specifičnosti tog doba. Takođe, dostupnost nekih narkotika, naročito marihuane i ekstazija (niska cena i laka mogućnost nabavke) u današnje vreme predstavljaju veliki problem. Pored toga, izmenjeni hemijski sastav pojedinih narkotika poput ekstazija, ili kombinacija nekoliko narkotika i alkohola, mogu da imaju fatalne posledice po organizam adolescenta.\nPrema rečima dr Dragane Zarić, iz Savetovališta za mlade, ekstazi spada u grupu sintetičkih psihostimulatornih droga i obično se nalazi u obliku malih raznobojnih tableta na čijoj površini su utisnuti različiti simboli (na primer, srce, smajli, logo Ferarija itd). Mladi ih lako nalaze, a niska cena i popust „na veliko“ čine ih još dostupnijim. Najčešće predrasude koje prate upotrebu ekstazija su da ova droga stvara dobro raspoloženje i da ne izaziva zavisnost. Najčešće se konzumira gutanjem tableta ili sisanjem.\nAktivna supstanca u ekstaziju izaziva efekte koji se javljaju 20-90 minuta nakon uzimanja, a mogu da traju i do 4-6 sati. Osoba koja je popila tabletu ekstazija je neuobičajeno živahna, euforična, ima naglašenu potrebu za bliskošću i obično se grli sa svima; rastu temperatura i krvni pritisak, a gubi se osećaj gladi i žeđi, što posebno može da bude opasno usled prekomernog gubitka tečnosti i pregrevanja organizma. Prestankom dejstva ekstazija javlja se osećaj umora i potištenosti.\nPosebnu opasnost predstavlja kombinovana upotreba ekstazija i alkoholnih pića zato što ekstazi sakriva dejstvo alkohola, te može doći do trovanja alkoholom. S druge strane, alkohol, kao i ekstazi, dovodi do bržeg gubitka tečnosti (dehidracije), što uz smanjen osećaj žeđi može da prestavlja veliku opasnost.\nU poslednje vreme i na našem uličnom tržištu pojavio se ekstazi koji u sebi sadrži petotstruko veću dozu aktivne supstance, a mladima je posebno privlačan zbog produženog dejstva. Ukoliko se kod osobe koja je popila ekstazi primeti grčenje mišića, ili se ona požali na ubrzano lupanje srca, mučninu ili vrtoglavicu, potrebno je odmah pozvati pomoć, a tu osobu izvesti na vazduh, smestiti je u sedeći položaj i davati joj da pije vode. Smrtni slučajevi usled predoziranja ekstazijem nastaju usled pregrevanja organizma, gubitka tečnosti i otkazivanja rada srca.\nUpotreba droga se obično vezuje za određenu grupu mladih, muziku koju slušaju ili mesta koja posećuju. Međutim, u praksi se pokazalo da ne postoji tipičan obrazac osobe koja će probati drogu i/ili nastaviti da je koristi – tom opasnošću izložena su u većoj ili manjoj meri sva naša deca.\nU prevenciji narkomanije ključnu ulogu imaju roditelji, pre svega kroz jačanje samopouzdanja svoje dece i učenja da zadrže svoj stav i svoju autentičnost i ne pokleknu pod pritiskom „drugara“ da probaju ili uzimaju drogu. Decu je potrebno naučiti i da ukoliko primete bilo kakvo čudno ponašanje, gubitak svesti, grčenje tela ili bilo koji drugi znak kod svog drugara ODMAH pozovu hitnu pomoć i ne napuštaju tu osobu dok medicinska ekipa ne stigne.\nZdravstveni i obrazovni sistem edukuje decu o štetnim dejstvima droga, ali je potreban sistemski odgovor cele zajednice kako bismo u medijima, umesto o tragičnim završecima života mladih usled predoziranja, čitali lepše vesti, naglašava dr Zarić.


Održan trening medijske pismenosti za mlade u Nišu – LocalPress\nOdržan trening medijske pismenosti za mlade u Nišu\nZašto je važna etika u novinarstvu, koja je uloga REM-a i Saveta za štampu, šta je klik bejt, fejk njuz, spin, bile su neke od tema treninga Medijska i digitalna pismenost, koji je u Niš organizovalo Poslovno udruženje asocijacije lokalnih i nezavisnih medija Lokal pres.\nDvodnevnu trening radionicu pohađalo je 12 srednjoškolaca i studenata Roma i mladih aktivista, a predavači su bili Nebojša Trifunović, novinar Lozničkih novosti i Marija Obrenović, novinarka PU Lokal pres.\nTrening je održan 18. i 19. oktobra u prostorijama Odbora za ljudska prava u Nišu.\nU pitanju je drugi od tri treninga koji će za mlade Rome biti organizovani u okviru projekta “Mladi mediji”. Naredni treninzi biće organizovani u Loznici tokom u novembru 2019. godine.\nU Gimnaziji obeležen Evropski dan jezika\nLuc Steinberg: Australijanac koji radi na poboljšanju medijske pismenosti u Srbiji\nPrimena medijske regulative u lokalnim zajednicama\nAktivnosti u okviru projekta ‘’Primena medijske regulative u lokalnim zajednicama’’ se sprovode putem organizovanja tri tematske debate u Boru, Kruševcu i Leskovcu i realizacije izveštaja o pritiscima na članice PU ‘’Lokal pres’’ tokom 2019. godine. Na debatama će lokalni mediji, lokalne OCD i lokalne uprave biti informisani o ključnim elementima medijske strategije i najboljim načinima […]\nCilj projekta je unapređenje informisanja romske i neromske zajednice o položaju Romkinja u šest gradova Srbije, mogućnostima za ostvarivanje prava na obrazovanje, zapošljavanje, socio-ekonomskih prava, prava na zdravstvenu zaštitu i ličnih prava, te značaju prepoznavanja različitih vidova diskriminacije u društvu, te unapređenje informisanja romske i neromske zajednice, predstavnika udruženja građana i donosilaca odluka na lokalu […]\nPismo PU “Lokal pres” Vladi Srbije\nZa hapšenje novinarke ni vanredno stanje nije opravdanje


Drug Davidović je u svom izlaganju istakao da Milan Nedić nije nikakva srpska majka, ili nesrećna ličnost, kakom revizionistička istoriografija pokušava da ga prikaže. On je bio pažljivo izabran od strane Nemaca, a zbog tekstova koji su otvoreno simpatisali Nemačku toga doba bio je smenjen. Drug Davidović je napomenuo da su delovi armije koju je Milan Nedić kontrolisao predali oružje znatno pre kapitaluilacije koja je potpisana u Beogradu, a da je njegov zadatak bila odstupnica koja je probijena od strane Nemaca bez borbe. On je dodao da o pitanju zločina i kolaboracije sa nemačkim okupatorom najbolje svedoče logori na teritoriji Beograda i uloga Nedićevih ljudi u egzekuciji Jevreja i Roma, kao i sama štampa toga doba koja je slavila naci – fašizam.\nU svom izlagadnju drug Aleksandar Đenić je istakao da moramo biti svesni istorijskog trenutka u kome danas živimo ako želimo da nam bude jasna rehabilitacija domaćih izdajnika. Mi danas živimo u doba imperijalizma, poslednjem stadijumu kapitalizma, u doba u kojem vladaju monopoli, a istinska alternativa takvom društvu su komunisti. Stoga buržoaski režimi žele da falsifikuju istoriju kako bi pokazali da njihovom sistemu nema alternative. Drug Đenić je istakao da Evropska Unija u rezoluciji iz 2015. godine traži od Srbije da izvrši rehabilitaciju i restituciju imovine, stoga takva rehabilitacije danas ne treba da nas iznenađuju. Današnji režim, po njegovim rečima, želi da rehabilituje svoje ideološke pretke, jer kako su kvislinzi bili sluge Berlina i Rima, tako su današnji njihovi ideološki naslednici sluge Brisela i Vašingtona.\nU završnoj diskusiji, drug Đenić je naglasio da svi iskreni antifašisti, antiimperijalisti, patriote i rodoljubi moraju krenuti u žestoku ofanzivu, kako bi sprečili brisanje antifašističke borbe i revolucije iz kolektivnog sećanja našeg naroda, što je cilj današnjeg antinarodnog režima.\nKoristimo ovu priliku da pozovemo javnost da se priključi protestu protiv rehabilitacije Nedića koji NKPJ organizuje u ponedeljak 14.02. u 10 časova ispred Višeg suda u Beogradu, u ulici Timočka br. 15.\n12. 03. 2016. godine.


Na godišnjicu Vaterloa: Napoleonov život u Lego kockama\nM. D. 6. juna 2015. 11:00\nOgromna Lego slagalica izložena je u belgijskom gradu Voterlo povodom 200-godišnjice čuvene bitke koju je francuski car i vojskovođa izgubio od združenih britanskih i pruskih snaga.\nNazvana „Istorija ispričana kockicama“, slika je sastavljena od scena iz Napoleonovog života sve do poraza u Voterlou 18. juna 1815.\n„Želeli smo da priredimo nešto što bi se dopalo svim generacijama. Ovde će čak i najmlađi posetilac moći da se upozna sa delovima istorije i shvati njene korene i da se pritom dobro zabavi“, rekao je za AFP kustos izložbe Erik Žus.\nHibridni rat: I Napoleon je tako ratovao protiv Rusije\nMakron bi bio najmlađi predsednik Francuske posle Napoleona\nŽivot i smrt Napoleona Bonaparte\nPosetioci izložbe imaju, takođe, priliku da vide i sliku „Napoleon prelazi Alpe“, Lego repliku poznatog dela francuskog slikara Žaka Luja Davida iz 1801. godine, kao i Lego verziju prepoznatljivog crnog trorogog šešira koji je Napoleon nosio.\n„Želeli smo izložbu posvećenu deci koja bi bila zabavna i odraslima. Savršeno se uklapa s ostalim manifestacijama povodom 200-godišnjice bitke“, kazao je zamenik gradonačelnika Vaterloa Iv Vander Krujsen.


Gorenje M600S mikser cena, cene Srbija, prodaja Beograd Novi Sad Niš\nGorenje M600S mikser cene\nGorenje M 600S - Snaga 425 W, 2 nastavka za gnječenje, 2 metlice za mešanje i tučenje,... specifikacija\nSnaga 425 W, 2 nastavka za gnječenje, 2 metlice za mešanje i tučenje\nEPonuda nije internet prodavnica već Vam omogućava da brzo i lako nađete Gorenje M600S mikser po najjeftinijoj ceni. Naš cilj je da kupci budu što bolje informisani o ponudi Gorenje mikser M600S na tržištu Srbije. Vrlo lako nalazite željeni proizvod za kategoriju Mikseri cene, ne morate da lutate od sajta do sajta za Gorenje Mikseri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje M600S mikser sa PRODAVCEM. EPonuda ne može da garantuje potpunu tačnost specifikacije i slika za Gorenje M600S mikser. Pre kupovine, podatke za Gorenje mikser M600S proverite na sajtu PROIZVOĐAČA.


Potrebni avanturisti: Ruska kompanija angažuje plaćenike za rizike - 06.02.2017, Sputnik Srbija\nRuska kompanija za savetovanje „Sravni“ otvorila je konkurs za privremeni posao avanturiste spremnog da rizikuje svoj život kako bi lično procenio rizike po... 06.02.2017, Sputnik Srbija\n4 Januar 2017, 10:50\nOdeljenje za eksperimentalnu analitiku kompanije želi da angažuje „neustrašive“ ljubitelje ekstremnih sportova kao osigurane ispitivače koji će pomoći utvrđivanju mogućih rizika sa kojima bi mogli da se suoče ekstremni turisti u inostranstvu.\nSvi kandidati moraju da imaju najmanje viši nivo engleskog jezika i važeću vozačku dozvolu za kategoriju A i B.\nIspitivač će putovati širom sveta i učestvovati u različitim uzbudljivim iskustvima kao što su skakanje sa nepokretne osnove i padobranon. Naravno, sve troškove će platiti kompanija, a ispitivač će dobijati mesečnu platu u iznosu do 4.200 dolara i imati puno osiguranje (što pokriva kompanija, naravno).\n„Biće mnogo različitih izazova: planinski slalom, ronjenje, padobranstvo, pa čak i plivanje sa ajkulama. Možda će to pomoći da otkrijemo da se incidenti dešavaju retko ili će, možda, ispitivač iz prve doživeti neki od njih. Ništa ne znamo zasigurno, zato je ovo probni posao na samo tri meseca“, rekao je za Sputnjik Evgenije Korotajev, direktor poslovnog razvoja u kompaniji „Sravni“ i osoba zadužena za ovaj projekat.\nOn je dodao da, iako bi bilo krajnje nepovoljno da ispitivač pretrpi neku povredu tokom ovih aktivnosti, saradnja sa osiguravajućim kompanijama će takođe biti deo njegovog posla.\n26 Januar 2017, 07:47\n„Kada osoba negde putuje da bi se bavila ekstremnim sportovima, kao što je ekstremni snoubording, njegovo osiguranje obično ne pokriva ovu vrstu rizika. Stoga, ako mu se nešto desi, osiguravajuće društvo mu neće platiti ni dinara i on sam mora da plati za svoje lečenje“, istakao je Korotajev.\nOn kaže da „Sravni“ želi da utvrdi verovatnoću suočavanja ekstremnih sportista sa incidentima, kao i da utvrdi kakve bi povreda ili traume osobe mogle da dobiju da bi pružili detaljnije i sveobuhvatnije savete za osiguranje svojih klijenata.\nOsim toga, „Sravni“ želi da utvrdi kako različita osiguravajuća društva u inostranstvu i njihovi partneri reaguju na osigurani incident: dok su neka osiguravajuća društva uvek spremna da pomognu svojim povređenim klijentima, druga često žele da izbegnu svoje obaveze.\nOn je takođe dodao da je njihova ponuda za posao već privukla veliku pažnju, svaki dan dobijaju oko 200 do 300 prijava, ali će samo jedna osoba spremna da rizikuje svoj život za novac dobiti ovaj „posao iz snova“.\n„Ljudi koji putuju u inostranstvo moraju da shvate šta predstavlja osiguranje i sa kojim rizicima mogu da se suoče na svojem odredištu: tamo ćete biti sami i niko im neće besplatno pomoći“, upozorio je Korotajev.


Rusija: „Severni tok 2“ će odoleti pretnjama sankcijama, ali su mogući zastoji - Sputnjik Srbija\n09:24 17.09.2020 Preuzmite kraći link\n„Mislim da će izgradnja gasovoda odoleti pritisku njegovih protivnika, iako ne isključujem određene zastoje u realizaciji projekta“, rekao je Čižov.\nOn je istakao da diskusija oko izgradnje gasovoda „Severni tok 2“ nije tema na nivou EU.\nPrema njegovim rečima, činjenica da je nastavljena realizacija projekta u velikoj meri je rezultat objektivne zainteresovanosti Nemačke da krene protok gasa.\nČižov je takođe izrazio sumnju da bi moguće sankcije EU zbog incidenta sa Navaljnim mogle uticati na učešće Rusije u međunarodnom platnom sistemu SVIFT.\n„U svakom slučaju, ako krene napad na SVIFT, krenuće iz Vašingtona, a ne iz Brisela“, istakao je.\nBrod „Ivan Sidorenko“ stigao u Nemačku\nBrod za snabdevanje „Ivan Sidorenko“ koji je planiran da se koristi prilikom završetka gradnje „Severnog toka 2“ stigao je u nemačku luku Mukran – logističku bazu projekta, navodi portal „Marin trafik“.\nBrod je ulovio u luku jutros, a putovanje iz Sankt Peterburga je trajalo dva dana.


NA PLATOU KOD GRADSKE FONTANE POSTAVLJENA PAMETNA KLUPA | SRNA\nNA PLATOU KOD GRADSKE FONTANE POSTAVLJENA PAMETNA KLUPA\nSOKOLAC, 14. OKTOBRA /SRNA/ - Na platou kod Gradske fontane na Sokocu danas je instalirana pametna klupa, vrijedna 8.000 KM, koja će građanima služiti za punjenje mobilnih telefona, tableta, laptopa i korištenje besplatnog interneta.\n"Klupa će imati višestruku namjernu, biće dio urbanog molbilijara i krasiće ovaj predivni plato kod fontane na Sokocu", izjavila je Pandurovićeva.\nOna je istakla da je ovakva klupa postavljena u Istočnoj Ilidži na šetalištu "Dr Lazić" i da će jedna biti instalirana na štalištu na Palama.\nDirektor prodaje u "Telemaksu" iz Banjaluke Nikola Maksimčuk rekao je da je "Siti geko" /City Gecko/ pametna klupa novi zaštićeni brend ove kompanije i predstavlja urbani molbilijar, kroz rješenja koja sunčevu energiju pretvaraju u električnu energiju i skladište je u jednoj bateriji, te pruža mogućnost korisnicima da pune svoje mobilne telefone, tablete i laptope, te koriste besplatni internet.\n"Ono što izdvaja naše klupe od ostalih je upravo ta modularnost, da svi moduli mogu da se ukombinuju u lijep izgled, koji čini jedno socijalno okupljanje gdje mladi mogu da se druže i koriste sve pozitivne stvari i usluge", naglasio je Maksimčuk.\nBjelica je naglasio da je pametna klupa postavljena na platou kod Gradske fontane u Ulici 9. januar, na čijem uređenju se radi već mjesecima zahvaljujući pomoći Vlade Republike Srpske, Direkciji za puteve i gradu Istočno Sarajevo, te ranijoj podršci predstavnika "M:tela" iz Banjaluke, koji su pomogli da se uradi Gradska fontana.


U Tunisu je dogovoreno formiranje srpskog kutka, kao i tuniskog kutka u beogradskom Muzeju knjige i putovanja, potpisivanje više protokola o saradnji, kao i mnogobrojne aktivnosti na povezivanju umetnika i radnika iz institucija kulture dve države posredstvom Udruženja za kulturu, umetnost i međunarodnu saradnju Adligat. Formiran je klub prijatelja ovog udruženja u koji su se učlanili značajni tuniski pisci, umetnici i direktori tuniskih institucija. Niz dogovora krunisan je sastankom održanim u ambasadi Srbije u Tunisu na poziv otpravnika poslova gospodina Božidara Jovanovića, na koji je bilo pozvano desetak umetnika i predstavnika tuniskih institucija. Tom prilikom je dogovoreno potpisivanje protokola o saradnji sa Kućom Benani, najznačajnijom tuniskom privatnom institucijom za sakupljanje knjiga i dokumenata, uspostavljena je saradnja sa lokalnim književnim klubovima, razgovarano je o mogućnostima povezivanja i gostovanja filmskih projekata, a događaju je prisustvovalo više značajnih pisaca, profesora i novinara, među kojima se svojim idejama naročito istakla novinarka BBS-ija Elizija Volkman.\n„Tradicionalno prijateljstvo, iskreno interesovanje Tunišana za srpsku kulturu, ali i Srba za tunisku, odličan je temelj za bogatu saradnju. Odlučili smo da, zajedno, okrenemo novu stranu u istoriji odnosa naših naroda, barem u kulturi, i tome se iskreno radujem. A naravno, bilo kakva veza sa Tunisom, za Srbe znači i podsećanje na boravak 52.000 naših vojnika i civila u ovom delu Afrike tokom Prvog svetskog rata“, kaže Viktor Lazić, predsednik Adligata. Predstavnici Adligata su položili cveće na srpska vojnička groblja u Bizerti, i o njima uradili foto-arhivu za fond Muzeja knjige i putovanja u kojem se nalazi značajna arhivska i knjižna građa o boravku srpske vojske u Bizerti, kao i skoro ceo komplet lista “Napred” koji su Srbi izdavali u Tunisu tokom 1916-1918 godine. Organizovan je i sastanak sa tuniškim istoričarima koji su se bavili ovom temom i sami sakupili značajnu arhivsku građu, koju su takođe ustupili na korišćenje Adligatu.\nSeif Belkadi, naslednik jednog od najznačajnijih tuniskih izdavača Heida Belkadija, poklonio je za Adligat štamparski otisak iz štamparije svog oca za tunisku zbirku Muzeja knjige i putovanja. U Tunisu je Adligat upravo dobio i novog počasnog člana – Muhameda Benanija, vlasnika i osnivača jedne od najvećih privatnih biblioteka i arhiva u arapskom svetu, koga je više starih tuniskih porodica i intelektualaca zavetovalo da čuva njihove arhive i dragocene knjige. Benanijeva specijalnost je građa o Tunisu, a u okviru svoje pasije sačuvao je i dragocene podatke o srpskoj vojsci u Africi tokom Prvog svetskog rata. Dogovoreno je da Benani u okviru svoje institucije napravi srpski kutak uz podršku Adligata, dok će on ujedno pomoći formiranje tuniske zbirke u Adligatu. „Benani je nedavno bio važna vest na sajtu BBS-ija, i veoma je poznat, kako u Tunisu, tako i širom arapskog sveta. Snimili smo njegovu ispovest za audio arhivu Adligata, fotografisali stare materijale koje smo u njegovoj zbirci pronašli vezane za Srbiju i divili se originalnim dokumentima iz izuzetno značajne arhive od 6.000 dokumenta sa kraja XVIII i početka XIX o trgovini i pirateriji između Malte, Engleske, Francuske i Tunisa. Naročito je zanimljivo bilo pregledati britansku pošiljku pisama koju su pirati oteli pre 230 godina i istovarili u Tunisu. Pojedina pisma su čekala na nas, da ih mi, tek sada, otvorimo“, kaže Viktor Lazić i dodaje da su mnogobrojne aktivnosti koje je Adligat sproveo prethodnih nedelja u gradu Tunisu sa njihovim uvaženim profesorima, fotografima, izdavačima, novinarima značajno probudili interesovanje u kulturnim krugovima Tunisa za saradnju sa Srbijom, te da je više značajnih Tunišana najavilo skoru posetu Beogradu.\n“Napravili smo most između Srbije i Tunisa zahvaljujući Adligatu, i sada nameravamo da taj most što češće prelazimo, u slavu knjige, kulture, umetnosti, svenarodnog i pojedinačnog prijateljstva”, kaže Benani. Sa direktorkom Narodne biblioteke Tunisa Rađom Ben Slamom, dogovoreno je unapređenje zbirke knjiga o Tunisu u Muzeju knjige i putovanja, a direktorka je nekoliko knjiga sa posvetama za ovaj fond odmah poklonila. Poznati tuniški pisac starije generacije Abdelaziz Kasem, takođe je izrazio želju da podrži projekte Adligata, na inicijativu njegovog starog prijatelja, profesora i diplomate Darka Tanaskovića. Kasem je bio blizak saradnik prvog tuniskog predsednika Burgibe, bio je direktor Narodne biblioteke i Nacionalne televizije Tunisa i spada u najznačajnije književnike ove države, čija je dela na srpski prevodio upravo Tanasković. Kasem je prijateljevao i sa Vaskom Popom i dogovoreno je da o tom prijateljstvu napiše jedan esej koji će uskoro biti objavljen u Srbiji. Sa poznatim producentima tuniške nezavisne produkcije, nagrađivanim za svoj rad širom sveta, bračnim parom Anis Lasudom i Čemom Ben Čabane, dogovorena je saradnja i njihovo učešće na filmskim festivalima u Srbiji. Uz svesrdnu pomoć novih članova i prijatelja Adligata u Tunisu, nabavljena je značajna količina knjiga i predmeta za zbirku Tunisa u Muzeju knjige i putovanja, a u Beograd je stigla i specijalna zbirka ukrašenih Kurana koji će biti posebno izloženi u okviru stalne postavke beogradskog muzeja.\nU Arhivu Vojvodine je pronađen eleaborat pod oznakom „F-183“ pod nazivom „Komisija za utvrđivanje zločina okupatora i njihovih pomagača u Vojvodini – Novi Sad“ koji svedoči da su žrtve mađarskih fašista u raciji u Bačkoj, pored Srba, Jevreja i Roma bili i Slovaci.Prema podacima koji su do sada bili n


Jeremić: Nuklearno oružje je opasnost za ceo svet\nJeremić: Nuklearno oružje je opasnost za ceo svet\nU septembru će u Generalnoj skupštini UN biti održan prvi skup na visokom nivou posvećen nuklearnom naoružanju, najavio predsednik te skupštine Vuk Jeremić. Pažnja sveta mora da bude fokusirana na tu veliku opasnost po svetski mir, ocenio Jeremić na komemoraciji u Hirošimi.\nPredsednik Generalne skupštine Ujedinjenih nacija Vuk Jeremić izjavio je na komemoraciji u Hirošimi da će u septembru u Generalnoj skupštini UN biti održan prvi skup na visokom nivou posvećen nuklearnom razoružanju.\n„Nadam se da će to biti značajan korak ka ostvarivanju našeg cilja da potpuno uklonimo nuklearno oružje, kako se patnje Hirošime i Nagasakija od pre 68 godina nikada više ne bi ponovile“, rekao je Jeremić.\nUčestvujući na komemoraciji povodom godišnjice američkog bacanja atomske bombe na Hirošimu 1945. godine, Jeremić je rekao da se danas odaje pošta svim „žrtvama nezabeležene nesreće nanete ljudskom rukom“ i izražava solidarnost sa hibakušama, preživelima bombardovanja Hirošime i Nagasakija.\nKo se god našao ispred Memorijala mira u Hirošimi nije mogao a da ga ne preplave osećanja beskrajne patnje koje su osetili ljudi Hirošime i Nagasakija, stotine hiljada ljudi, žena i dece, koji su osetili nalet najdrestruktivnije naprave za ubijanje upotrebljene u ljudskoj istoriji.\nOtpornost i dostojanstvo hibakuša je poslužila kao izvor velike inspiracije u naporima čovečanstva da oslobodi svet od nuklearnog oružja, rekao je Jeremić. Ukazao je da su Ujedinjene nacije od svog osnivanja težile tom cilju.\nPrva rezolucija koju je usvojila Generalna skupština pozivala je na eliminisanje atomskog oružja i „svih drugih vrsta oružja napravljenih za masovno uništavanje“, rekao je Jeremić.\nU godinama koje su sledile nuklearno pitanje je ostalo visoko na dnevnom redu i rezultiralo nekim značajnim dostignućima, kao što je Sporazum o zabrani nuklearnih proba.\nProteklih decenija napravljen je napredak u smanjenju ukupnog broja i sprečavanju širenja nuklearnog naoružanja, rekao je Jeremić i istakao da i pored toga nastavljamo da živimo pod senkom uništenja.\n„Zbog toga verujem da moramo da nastavimo da držimo pažnju sveta fokusiranu na tu veliku opasnost po svetski mir“, rekao je Jeremić.\nPredsednik Generalne skupštine UN je prvi zvaničnik UN koji je od 2010. prisustvovao godišnjoj mirovnoj memorijalnoj ceremoniji u Hirošimi.\nPre tri godine generalni sekretar UN Ban Ki Mun postao je prvi šef UN, koji je prisustvovao ceremoniji u Hirošimi, ali od tada više nije dolazio na tu komemoraciju posvećenu žrtvama bombardovanja i miru u svetu.\nJeremić će, tokom posete Japanu, razgovarati sa vladinim zvaničnicima u Tokiju.


source.ba | Vakcina s Oxforda učinkovita 70 posto u borbi protiv Covida-19\nKako piše BBC, ovo je ujedno uspjeh i razočaranje nakon što su vakcine Pfizera i Moderne pokazale učinkovitost od 95 posto. Tvrde kako je Oxfordova vakcina jeftinija i lakše je skladišiti od druge dvije zbog čega igra značajnu ulogu u borbi protiv pandemije, ukoliko je je regulatorna agencija odobri.\nIstkanuto je kako su istraživači izumili vakcinu za 10 mjeseci, a inače je za taj proces potrebno 10 godina. Vlada Velike Britanije napravila je prednarudžbu od 100 miliona doza ove vakcine što je dovoljno za imunizaciju 50 miliona osoba.\nU istraživanju je učestvovalo 20.000 volontera od kojih je 50 posto iz Velike Britanije, a 50 posto iz Brazila. Vakcinu su primali ljudi koji su imali korona virus i koji nisu imali.\nIstraživači su rekli kako je efektivnost vakcine porasla na 90 posto kod grupe volontera koji su inicijalno dobili pola doze, a potom još jednu cijelu.\nZa sada je spremno četiri miliona doza za Veliku Britaniju, a naknadno će biti dostavljeno još 96 miliona. Očekuje se da će odobrenje nadležne agencije biti dobijeno tokom narednih sedmica.\nKako je ranije najavljeno, u Velikoj Britaniji će vakcinu prvo dobiti stanovnici socijalnih ustanova i osoblje, potom zdravstveni radnici i osobe starije od 85 godina, prenosi N1.